cyanic-selkie/wikianc huggingface dataset:
ഇന്റർ ടൈറ്റിൽ
References
വർഗ്ഗം:ചലച്ചിത്രസങ്കേതങ്ങൾ
നാൻ പ്രവിശ്യ
നാൻ പ്രവിശ്യ (น่าน, ) തായ്ലാന്റിലെ വടക്കൻ പ്രവിശ്യകളിലൊന്നാണ്. ഉത്തരാദിത്, ഫ്രായെ, ഫയാവോ എന്നിവ ഇതിന്റെ അയൽ പ്രവിശ്യകളായി നിലകൊള്ളുന്നു. ഈ പ്രവിശ്യയുടെ വടക്കുകിഴക്കൻ അതിർത്തികൾ ലാവോസിലെ സൈന്യാബുലി യാണ്.
ഭൂമിശാസ്ത്രം
വിദൂരസ്ഥമായ നാൻ നദീതടത്തിൽ‌‌ സ്ഥിതിചെയ്യുന്ന ഈ ഭൂഭാഗത്തെ വലയംചെയ്ത് നിബിഢ വനങ്ങൾ നിറഞ്ഞ മലനിരകളും പടിഞ്ഞാറൻ ദിക്കിൽ ഫ്ലുവെങ് ശ്രേണിയും കിഴക്കുഭാഗത്ത് ലുവാംഗ് പ്രബാംഗ് ശ്രേണിയുമാണുള്ളത്. ഈ പ്രദേശത്തെ ഏറ്റവും ഉയരമേറിയ പ്രദേശം ഏകദേശം 2,079 മീറ്ററോളം ഉയരമുള്ളതും ബോ ക്ലൂയേ ജില്ല യിൽ നാൻ നഗരത്തിന് വടക്കുകിഴക്കായി, ലാവോസുമായുള്ള അതിർത്തിയിലേയ്ക്കുകൂടി വ്യാപിച്ചുകിടക്കുന്ന ഫൂ ഖേ ആണ്.
കാലാവസ്ഥ
നാൻ പ്രവിശ്യയിൽ ഒരു ഉഷ്ണമേഖല സാവന്ന കാലാവസ്ഥയാണ് (കോപ്പൻ കാലാവസ്ഥാ വ്യതിയാനം Aw അനുസരിച്ച്) അനുഭവപ്പെടാറുള്ളത്. ഇവിടുത്തെ ശീതകാലം തികച്ചും വരണ്ടതും ഉണങ്ങിയതും വളരെ ചൂടുള്ളതുമാണ്. ഏപ്രിൽ മാസംവരെ താപനില ഉയർന്നുകൊണ്ടിരിക്കുകയും വളരെ ചൂടുള്ള ഇത് പ്രതിദിനം പരമാവധി 37.0 ° C (98.6 ° F) വരെയായി ഉയരുന്നതുമാണ്. ഏപ്രിൽ മാസം മുതൽ ഒക്ടോബർ മാസം വരെയുള്ള കാലത്താണ് ഈ പ്രദേശത്തെ മൺസൂൺ കാലം. ഇക്കാലത്ത് ഈ പ്രദേശത്ത്ം കനത്ത മഴയും പകൽസമയത്ത് തണുപ്പും അനുഭവപ്പെടുന്നതോടൊപ്പം രാത്രികാലങ്ങളിൽ ഉഷ്ണവും അനുഭവപ്പെടുന്നു.
ചരിത്രം
നൂറ്റാണ്ടുകളോളം നാൻ പ്രവിശ്യ ഒരു സ്വതന്ത്രരാജ്യമായി നിലനിന്നിരുന്നുവെങ്കിലും ഈ പ്രദേശത്തിന്റെ വിദൂരസ്ഥമായ നിലനിൽപ്പു കാരണമായി മറ്റു രാജ്യങ്ങളുമായി ചുരുക്കം ചില ബന്ധങ്ങൾ മാത്രമേ ഉണ്ടായിരുന്നുള്ളു. മ്യേയാങ് നഗരത്തെ (വരണാഗര എന്നും അറിയപ്പെടുന്നു) ചുറ്റിപ്പറ്റിയുള്ള ആദ്യ സാമ്രാജ്യം നിലവിൽവന്നത് പതിമൂന്നാം നൂറ്റാണ്ടിലാണ്. ഇവിടുത്ത ഭരണകർത്താക്കളായിരുന്ന ഫുക്കാ രാജവംശം വിയെന്റിയെൻ നഗരത്തിന്റെ സ്ഥാപകരുമായി ബന്ധപ്പെട്ടിരിക്കുന്നു. എന്നിരുന്നാലും കിഴക്കുനിന്നോ പടിഞ്ഞാറുനിന്നോ എത്തിച്ചേരുന്നതിനേക്കാൾ എളുപ്പത്തിൽ തെക്കുനിന്ന് ഇവിടേയ്ക്ക് എളുപ്പത്തിൽ എത്തിച്ചേരാൻ സുസാധ്യമായതിനാൽ ഇത് സുഖോതൈ രാജ്യവുമായി കൂടുതൽ ബന്ധപ്പെട്ടിരിക്കുന്നു. പതിനാലാം നൂറ്റാണ്ടിൽ രാജ്യത്തിൻറെ തലസ്ഥാനം നാനിലെ ഇപ്പോഴത്തെ സ്ഥലത്തേക്ക് മാറ്റി സ്ഥാപിക്കപ്പെട്ടു.
പതിനഞ്ചാം നൂറ്റാണ്ടിൽ, സുഖോദായി വംശത്തിന്റെ അധികാരം ക്ഷയിച്ചപ്പോൾ അത് ലന്നാതായി സാമ്രാജ്യത്തിന്റെ ഒരു സാമന്ത രാജ്യമായി മാറി. 1443 ൽ നാൻ രാജ്യത്തെ രാജാവായിരുന്ന കായെൻ താവോ അയൽപ്രദേശമായിരുന്ന ഫോയാവോ പിടിച്ചടക്കാൻ ഒരു പദ്ധതി തയ്യാറാക്കി. യുദ്ധ സാഹചര്യമില്ലായിരുന്നിട്ടുകൂടി തിലോകരാജ് രാജാവിനോട് വിയറ്റ്നാം പട്ടാളക്കാരെ നേരിടാൻ സഹായം ആവശ്യപ്പെട്ടു. കായാൻ താവോ, ഫയോവയുടെ രാജാവിനെ വധിച്ചുവെങ്കിലും തിലോകരാജിന്റെ സൈന്യം പിന്നീട് നാൻ ആക്രമിക്കുകയും 1449 ൽ അത് പിടിച്ചെടുക്കുകയും ചെയ്തു. ലന്നാതായ് ബർമൻ ഭരണത്തിൻ കീഴിലായിരുന്നപ്പോൾ, നാൻ പ്രദേശം സ്വയം സ്വതന്ത്രമാകാൻ നിഷ്ഫലമായ പല ശ്രമങ്ങളും നടത്തിയിരുന്നു.1714 ൽ ഈ പ്രദേശം ബർമീസ് ഭരണിലേയ്ക്കു വീണു.1788-ൽ ബർമ്മയിലെ ഭരണാധികാരികൾ ഇവിടെനിന്നു തുരത്തപ്പെട്ടു. അപ്പോൾ സിയാമിൽനിന്നുള്ള പുതിയ ഭരണാധികാരികളെ നാനിന് അംഗീകരിക്കേണ്ടി വന്നു. 1893 ൽ പാക്നാം പ്രതിസന്ധിക്ക് ശേഷം സിയാം, കിഴക്കൻ നാനിന്റെ വലിയൊരു ഭാഗം ഫ്രഞ്ച് ഇന്തോചൈനയ്ക്ക് നൽകേണ്ട സാഹചര്യമുണ്ടായി. 1899-ൽ മുയേയാങ് നാൻ പ്രദേശം സർക്കിളായ (മൊൻതോൺ) തവാൻ ചിയാങ് നൂവേയയുടെ (വടക്കുപടിഞ്ഞാറൻ സർക്കിൾ) ഭാഗമായി. 1916 ൽ വടക്കുപടിഞ്ഞാറൻ സർക്കിൾ വിഭജിക്കപ്പെടുകയും നാൻ മഹാരാറ്റ് സർക്കിളിലേയ്ക്കു നിർണ്ണയിക്കപ്പെടുകയും ചെയ്തു. 1932 ൽ സർക്കിളുകൾ നിർത്തലാക്കിയപ്പോൾ നാൻ ഉൾപ്പെടെയുള്ള പ്രവിശ്യകൾ സയാമിന്റെ ഉന്നതതലത്തിലുള്ള ഉപവിഭാഗങ്ങളായിത്തീർന്നു. 1980-കളുടെ തുടക്കത്തിൽ പിടിച്ചുപറിക്കാരും അതുപോലെതന്നെ തായ്ലൻഡിലെ പീപ്പിൾസ് ലിബറേഷൻ ആർമിയിലെ (PLAT) ഗറില്ലകളും പ്രവിശ്യയുടെ ഒരു വലിയ പ്രശ്നമായിരുന്നു. ഇവർ രായ്ക്കുരാമാനം പതിവായി ഹൈവേ നിർമ്മാണം നശിപ്പിക്കുന്നതിൽ ഉത്സുകരായിരുന്നു. സൈന്യത്തിന്റെ സഹായത്തോടെയും കൂടുതൽ സുസ്ഥിരമായ രാഷ്ട്രീയ സംവിധാനത്തിലൂടെയും പ്രവിശ്യ ഗണ്യമായി മെച്ചപ്പെട്ടുവെങ്കിലും വിദൂരസ്ഥമായി നിലനിൽക്കുന്നതും തികച്ചും ഗ്രാമീണവുമായി മേഖലയാണിത്.
മേരി ടെയ്‍ലർ മൂർ
മേരി ടെയ്‍ലർ മൂർ (ജീവിതകാലം: ഡിസംബർ 29, 1936 – ജനുവരി 25, 2017) ഒരു അമേരിക്കൻ നടിയായിരുന്നു. ടെലിവിഷൻ പരമ്പരയായ "ദ മേരി ടെയ്‍ലർ മൂർ ഷോ" (1970–1977) യിലെ മേരി റിച്ചാർഡ് എന്ന കഥാപാത്രം, "ദ ഡിക്ക് വാൻ ഡൈക് ഷോ" (1961–1966) യിലെ ലോറ പെട്രീ എന്നീ കഥാപാത്രങ്ങളിലൂടെയാണ് അവർ കൂടുതൽ അറിയപ്പെടുന്നത്. 1967 ലെ ചിത്രമായ "തറോലീ മോഡേൺ മില്ലീ", 1980 ലെ "ഓർഡിനറി പീപ്പിൾ" എന്നീ ചിത്രങ്ങളിൽ ടെലിവിഷൻ സീരിയലുകളിൽനിന്നു തികച്ചും വ്യത്യസ്തമായ അഭിനയമാണ് അവർ കാഴ്ചവച്ചത്. ഈ ചിത്രങ്ങളിലെ അഭിനയത്തിന് മികച്ച നടിയ്ക്കുള്ള അക്കാദമി അവാർഡിന് അവർ പരിഗണിക്കപ്പെടുകയും ചെയ്തു.
അവലംബം
വർഗ്ഗം:1936-ൽ ജനിച്ചവർ വർഗ്ഗം:2017-ൽ മരിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ നാടകനടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:ന്യുമോണിയ ബാധിച്ച് മരിച്ചവർ
മോഡ് ആഡംസ്
ഒരു യു.എസ്. നാടക നടിയായിരുന്നു മോഡ് ആഡംസ്. 1872 നവംബർ 11-ന് യൂട്ടായിലെ സാൾട്ട്ലേയ്ക്ക് നഗരത്തിൽ ജനിച്ചു. സാൾട്ട് ലേക്ക് നാടകശാലയിലെ പ്രമുഖ നടിയെന്നനിലയിൽ അവർ പ്രശസ്തിയിലേക്കുയർന്നു.
ജീവിതരേഖ
നടക്കുവാനും സംസാരിക്കുവാനും തുടങ്ങിയ കാലത്തുതന്നെ ബാല കഥാപാത്രങ്ങളെ നാടകവേദിയിലവതരിപ്പിച്ചിരുന്നു. 5-ആം വയസ്സിൽ സാൻ ഫ്രാൻസിസ്കോ നാടകശാലയിൽ ഫ്രിറ്റ്സ് (Fritz) എന്ന നാടകത്തിൽ കുട്ടിയായ ഷ്നൈഡർ (Schneider) ന്റെ ഭാഗമെടുത്തു വിജയിച്ചു. തുടർന്ന് ബാലനടിയായി പല നാടകങ്ങളിലും അഭിനയിച്ചു. ഇടയ്ക്ക് കുറേക്കാലം വിദ്യാഭ്യാസത്തിനായി ചെലവഴിച്ചശേഷം 1885-ൽ വീണ്ടും നാടകവേദിയിലേക്ക് തിരിച്ചുവന്നു.
അഭിനയിച്ച പ്രധാനനാടകങ്ങൾ
എന്ന നാടകത്തിൽ (1889) പങ്കെടുത്തതോടുകൂടി പ്രശസ്തിയിലേക്ക് ഉയർന്നു. അടുത്തവർഷം എന്ന നാടകത്തിൽ പങ്കെടുത്തു. 1892 മുതൽ അഞ്ചുവർഷത്തേക്ക് ഏറ്റവും നല്ല നായിക എന്ന സ്ഥാനം അലങ്കരിച്ചു. എന്നീ നാടകങ്ങളിൽ പ്രധാന നടിയായി അഭിനയിച്ചു. കൂടാതെ ജൂലിയറ്റ്, വയോല, റൊസലിൻഡ് എന്നീ കഥാപാത്രങ്ങളായും ഷില്ലറുടെ നാടകത്തിൽ ജോൻ ഒഫ് ആർക്ക് ആയും മിസ് ആഡംസ് അഭിനയിച്ചിട്ടുണ്ട്.
കോളജ് പ്രൊഫസർ
1918-ൽ അഭിയനം നിർത്തി കുറേക്കാലം നാടകവേദിയിലെ പ്രകാശസംവിധാനത്തിന്റെ ചുമതല വഹിച്ചു. 1931-ൽ വീണ്ടും ഓടിസ് സ്കിന്നറുടെ ഷൈലോക്ക് എന്ന നാടകത്തിൽ പോർഷ്യയുടെ ഭാഗമെടുത്തുകൊണ്ട് നാടകവേദിയിൽ പ്രത്യക്ഷയായി. അവസാനമായി (1934) ട്വൽഫ്ത്ത് നൈറ്റ്-ൽ മറിയയുടെ വേഷമാണ് അണിഞ്ഞത്. 1937-ൽ കൊളംബിയയിൽ സ്റ്റീഫൻസ് കോളജിൽ നാടകവിഭാഗത്തിന്റെ പ്രൊഫസറായി മോഡ് ആഡംസ് നിയമിക്കപ്പെട്ടു. 1953 ജൂലൈ 17-ന് ന്യൂയോർക്കിലെ റ്റാനേഴ്സ്വില്ലിൽ അന്തരിച്ചു.
അവലംബം
വർഗ്ഗം:1872-ൽ ജനിച്ചവർ വർഗ്ഗം: 1953-ൽ മരിച്ചവർ വർഗ്ഗം:നവംബർ 11-ന് ജനിച്ചവർ വർഗ്ഗം:ജൂലൈ 17-ന് മരിച്ചവർ
വർഗ്ഗം:നാടക അഭിനേതാക്കൾ
സ്റ്റെർലൈറ്റ് കോപ്പർ
ലോഹങ്ങളുടെ ഖനനം നടത്തുന്ന വേദാന്ത റിസോഴ്സസ് എന്ന കമ്പനിയുടെ അനുബന്ധ സ്ഥാപനമാണ് സ്റ്റെർലൈറ്റ് കോപ്പർ അഥവാ സ്റ്റെർലൈറ്റ് ഇൻഡസ്ട്രീസ്. ഇന്ത്യയിലെ മുംബൈയിലാണ് ഈ കമ്പനിയുടെ ആസ്ഥാനം. 1975-ലാണ് ഈ കമ്പനി സ്ഥാപിതമായത്.
പ്രവർത്തനങ്ങൾ
തമിഴ്‌നാട്ടിലെ തൂത്തുക്കുടിയിൽ നിന്നും ചെമ്പ് ഖനനം ചെയ്യുകയും തുടർന്ന് ചെമ്പുകൊണ്ടുള്ള ഉൽപ്പന്നങ്ങളുടെ നിർമ്മിക്കുകയുമായിരുന്നു ഇവർ ആദ്യം ചെയ്തിരുന്നത്. ഈ പ്ലാന്റിൽ ഒരു റിഫൈനറിയും ഫോസ്ഫോറിക് ആസിഡ് പ്ലാന്റും സൾഫ്യൂരിക് ആസിഡ് പ്ലാന്റും ഉൾപ്പെട്ടിരുന്നു. ഇതു കൂടാതെ ബോക്സൈറ്റ്, സിങ്ക് അയിരുകളുടെ ഖനനവും അലൂമിനിയം ഉൽപ്പന്നങ്ങളുടെ നിർമ്മാണവുമായി ബന്ധപ്പെട്ട മേഖലയിലും സ്റ്റെർലൈറ്റ് കോപ്പർ പ്രവർത്തിക്കുന്നുണ്ട്.
ഹിന്ദുസ്ഥാൻ സിങ്ക് ലിമിറ്റഡ് (സിങ്കിന്റെ ഉപയോഗത്തിന്), ടാസ്മാനിയ പ്രൈവറ്റ് ലിമിറ്റഡ് (ചെമ്പിന്റെ ഉപയോഗത്തിന്), ഭാരത് അലൂമിനിയം കമ്പനി (അലൂമിനിയവുമായി ബന്ധപ്പെട്ട പ്രവർത്തനങ്ങൾക്ക്) എന്നിവയാണ് സ്റ്റെർലൈറ്റ് കോപ്പറിന്റെ ഓപ്പറേറ്റിങ്ങ് അനുബന്ധ കമ്പനികൾ. ഓസ്ട്രേലിയയിൽ ഒരു ഇരുമ്പു ഖനിയും സ്റ്റെർലൈറ്റിന്റെ കീഴിലുണ്ട്.
2001 ഫെബ്രുവരി 23-ന് ഭാരത് അലൂമിനിയം കോർപ്പറേഷന്റെ 51%, $118.5 മില്യണിന് സ്റ്റെർലൈറ്റ‌് വാങ്ങുകയുണ്ടായി. 2013 സെപ്റ്റംബറിൽ പുതിയതായി സീസ സ്റ്റെർലൈറ്റ് ലിമിറ്റഡ് എന്ന കമ്പനി രൂപീകരിക്കുന്നതിനായി സീസ ഗോവ, സ്റ്റെർലൈറ്റ് ഇൻഡസ്ട്രീസ്, വേദാ‌ന്ത അലൂമിനിയം എന്നീ കമ്പനികൾ ലയിച്ചു.
വിവാദങ്ങൾ
തമിഴ്നാട്ടിലെ തൂത്തുക്കുടിയിൽ സ്റ്റെർലൈറ്റിന്റെ കോപ്പർ സ്മെൽറ്റിങ് പ്ലാന്റ് ആരംഭിച്ചപ്പോൾ അത് പ്രദേശത്തെ പരിസ്ഥിതിയെ മലിനപ്പെടുത്തുമെന്നും ആരോഗ്യപ്രശ്നങ്ങൾ ഉണ്ടാക്കുമെന്നും ആരോപിച്ചുകൊണ്ട് പ്രദേശവാസികൾ എതിർത്തിരുന്നു. നിയമങ്ങൾ ലംഘിച്ചുകൊണ്ടാണ് പ്ലാന്റ് സ്ഥാപിച്ചതെന്നും അവർ ആരോപിച്ചിരുന്നു.
തുടർന്ന് നാഷണൽ എൻവിറോൺമെന്റൽ എഞ്ചിനീയറിംഗ് റിസർച്ച് ഇൻസ്റ്റിറ്റ്യൂട്ട് (NEERI), തമിഴ്‌നാട് മലിനീകരണ നിയന്ത്രണ ബോർഡ് എന്നിവർ നടത്തിയ പഠനത്തിൽ തൂത്തുക്കുടിയിലെ സ്റ്റെർലൈറ്റ് പ്ലാന്റിന്റെ പ്രവർത്തനം മൂലം അവിടുത്തെ ഭൂഗർഭജലവും വായുവും മണ്ണും മലിനപ്പെട്ടുവെന്ന് കണ്ടെത്തുകയുണ്ടായി. പ്ലാന്റിന്റെ പ്രവർത്തനവുമായി ബന്ധപ്പെട്ട നിയമവും സ്റ്റെർലൈറ്റ് ലംഘിച്ചുവെന്ന് ഈ പഠനത്തിൽ കണ്ടെത്തി.
2010-ൽ, പാരിസ്ഥിതിക പ്രശ്നങ്ങൾ സൃഷ്ടിക്കുന്നതിനാൽ പ്ലാന്റിന്റെ പ്രവർത്തനം അവസാനിപ്പിക്കണമെന്ന് മദ്രാസ് ഹൈക്കോടതി ഉത്തരവിട്ടു. എന്നാൽ 2010 ഒക്ടോബറിൽ മദ്രാസ് ഹൈക്കോടതിയുടെ ഉത്തരവ് സുപ്രീം കോടതി റദ്ദാക്കി. ഇതിനെത്തുടർന്ന് ദേശീയ ഹരിത ട്രിബ്യൂണലിൽ നിന്ന് അനുകൂലമായ ഉത്തരവ് ലഭിച്ചതോടെ പ്ലാന്റിന്റെ പ്രവർത്തനം പുനരാരംഭിച്ചു.
2013-ൽ തൂത്തുക്കുടി നഗരത്തിൽ വലിയ വാതകച്ചോർച്ച കാരണം പ്രദേശവാസികൾക്ക് ആരോഗ്യപ്രശ്നങ്ങൾ ഉണ്ടായതോടെ പ്ലാന്റ് അടച്ചിടാൻ മദ്രാസ് ഹൈക്കോടതി വീണ്ടും ഉത്തരവിട്ടു. എന്നാൽ ഏപ്രിലിൽ സുപ്രീം കോടതി, മദ്രാസ് ഹൈക്കോടതിയുടെ ഉത്തരവ് മരവിപ്പിക്കുകയും പകരം പരിസ്ഥിതി മലിനീകരണത്തിന് സ്റ്റെർലൈറ്റിൽ നിന്ന് 100 കോടി രൂപ പിഴ ഈടാക്കുകയും ചെയ്തു.
2018 ഏപിൽ, മേയ് മാസങ്ങളിൽ നിയമങ്ങൾ ലംഘിച്ചുകൊണ്ട് സ്റ്റെർലൈറ്റ് പ്ലാന്റിന്റെ രണ്ടാം ഘട്ട വികസനം നടത്താൻ തീരുമാനിച്ചതോടെ തൂത്തുക്കുടിയിൽ ജനങ്ങൾ സമരം ചെയ്യാൻ ആരംഭിച്ചു. 2018 മേയ് 22-ന് സംഘർഷം ഉണ്ടായതിനെത്തുടർന്ന് പോലീസ് വെടിവെയ്ക്കുകയും 11 പേർ കൊല്ലപ്പെടുകയും ചെയ്തു.സെക്ഷൻ 144 ആണ് പ്രശ്നത്തെ നിയന്ത്രിക്കാനായി തൂത്തുക്കുടിയിൽ പ്രയോഗിച്ചത്.
ഇസ്ലാംമത തത്ത്വജ്ഞാനം
ഇസ്ലാംമത തത്ത്വജ്ഞാനം
അഹമദിയ്യ പ്രസ്ഥാന സ്ഥാപകൻ മിർസ ഗുലാം അഹമദ് രചിച്ച ഉപന്യാസ കൃതിയാണ് ഇസ്ലാംമത തത്ത്വജ്ഞാനം. ഉർദു മൂലകൃതി ഇസ്ലാമി ഉസൂൽ കി ഫലാസിഫി എന്നും ഇംഗ്ലീഷിൽ The Philosphy of the Teachings of Islam എന്നുമാണ് അറിയപ്പെടുന്നത്.
അവതരണ പശ്ചാത്തലം
ലാഹോറിൽ 1896 ഡിസംബർ 26മുതൽ 29 വരെ നടന്ന ലോക ധർമ്മമഹോൽസവത്തിൽ (Conference of Great Religions) അവതരിപ്പിക്കാനായി രചിച്ച ബൃഹത്ത് പ്രബന്ധമാണിത്. അനാരോഗ്യം മൂലം സമ്മേളനത്തിനെതാതിരുന്ന മിർസ ഗുലാം അഹമദ് തന്റെ ശിഷ്യനായ അബ്ദുൽ കരീം സിയാൽകോട്ടിയെ ഈ ഉപന്യാസം വായിക്കാനായി നിയോഗിക്കുകയായിരുന്നു.
ഹിന്ദു, ക്രിസ്ത്യൻ, ഇസ്ലാം മത പണ്ഡിതന്മാരെ ക്ഷണിച്ച് വരുത്തിയ യോഗത്തിൽ താങ്ങളുടെ മതത്തിന്റെ വിശ്വാസാദർശങ്ങളെ മറ്റുള്ളവർക്ക് പരിചയപ്പെടുത്തികൊടുക്കാൻ വേദിയൊരുക്കുകയായിരുന്നു. മുൻകൂട്ടി തീരുമാനിക്കപ്പെട്ട അഞ്ചു വിഷയങ്ങളിലുള്ള കാഴ്ച്ചപാടുകൾ അതത് വേദ ഗ്രന്ഥകളുടെ പിൻബലത്തിൽ അവതരിപ്പിക്കുക എന്നതായിരുന്നു സമ്മേളനത്തിന്റെ അവതരണ രീതി
മൗലവി അബ്ദുൽ കരീം നിശ്ചിത സമയത്തിനുള്ളിൽ അവതരണം തീ ർക്കാത്തതിനാൽ അസമ്മേളനം ഒരു ദിവസംകൂടി നീട്ടുകയായിരുന്നു. നാലു മണിക്കൂർ ദൈർഘ്യമുള്ളതായിരുന്നു അവതരണം.
മലയാളത്തിൽ
18896 രചിക്കപ്പെട്ട കൃതി 1902ൽ ആണ് ഇംഗ്ലീഷിൽ തർജ്ജുമ ചെയ്തിറക്കിയത്. 1931ൽ ഇസ്ലാംമത സിദ്ധാന്തങ്ങൾ എന്ന പേരിൽ സെക്കന്തരാബാദിൽ നിന്നും അച്ചടിച്ചതാണ് ആദ്യ മലയാള പതിപ്പ്. 2007ലേത് ഏഴാം പതിപ്പാണ്. അഹമദിയ്യ പ്രസ്ഥാനത്തിന്റെ കേരളത്തിലെ സ്ഥാപക തലമുറയിൽപ്പെട്ട എൻ. ഹാമിദ് ആണ് വിവർത്തകൻ.
പുറത്തേക്കുള്ള കണ്ണികൾ
മലയാള വിവർത്തനം
ഇംഗ്ലീഷ് ഭാഷ്യം
വർഗ്ഗം:ഗ്രന്ഥങ്ങൾ വർഗ്ഗം:ഇസ്ലാമിക ഗ്രന്ഥങ്ങൾ
ഓറഞ്ച് വിപ്ലവം
2004 നവംബർ മുതൽ 2005 ജനുവരി വരെ ഉക്രൈനിൽ നടന്ന രാഷ്ട്രീയ സമരപരമ്പരെയാണ് ഓറഞ്ച് വിപ്ലവം എന്നറിയപ്പെടുന്നത്. (Помаранчева революція, Pomarancheva revolyutsiya) 2004 ൽ നടന്ന പ്രസിഡൻറ് തിരഞ്ഞെടുപ്പിൽ വമ്പിച്ച അഴിമതിയും തിരഞ്ഞെടുപ്പ് അട്ടിമറിയും നടന്നുവെന്ന ആരോപണത്തെ തുടർന്നാണ് പ്രക്ഷോഭം ആരംഭിച്ചത്.ആയിരക്കണക്കാനുളുകൾ ഈ പ്രക്ഷോഭങ്ങളിൽ പങ്കെടുത്തു. ജനാധിപത്യ സ്ഥാപനത്തിനായി ദേശീയ വ്യാപകമായി നടന്ന പ്രക്ഷോഭത്തിൽ സിവിൽ നിസ്സഹകരണ സമരമായും പൊതുപണിമുടക്കുകളും വ്യാപകമായി സംഘടിപ്പിച്ചിരുന്നു.
ബാഹ്യ ലിങ്കുകൾ
വർഗ്ഗം:21-ആം നൂറ്റാണ്ടിലെ വിപ്ലവങ്ങൾ
തൃക്കലങ്ങോട് ഗ്രാമപഞ്ചായത്ത്
മലപ്പുറം ജില്ലയിലെ ഏറനാട് താലൂക്കിൽ വണ്ടൂർ ബ്ലോക്കിലാണ് 59.99 ചതുരശ്ര കിലോമീറ്റർ വിസ്തീർണ്ണമുള്ള തൃക്കലങ്ങോട് ഗ്രാമപഞ്ചായത്ത് സ്ഥിതി ചെയ്യുന്നത്. ഈ ഗ്രാമപഞ്ചായത്തിന് 23 വാർഡുകളാണുള്ളത്.
ഭരണം
2015ലെ തെരഞ്ഞെടുപ്പിൽ സിപിഎം നേതൃത്വത്തിലുള്ള എൽ.ഡി.എഫ് ഭരണം നേടി. ഇപ്പോൾ സി.പി എം അംഗം മമ്മദ് കോയ നെല്ലിപറമ്പൻ പ്രസിഡണ്ടും ഫാത്തിമ വൈസ്പ്രസിഡണ്ടും ആണ്.
അവലംബം
വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
ജോർജ് റെഡ്ഡി
ഇരുപത്തഞ്ചാം വയസ്സിൽ ഹിന്ദുത്വ ശക്തികളാൽ കൊല്ലപ്പെട്ട ജോര്ജ്  റെഡ്ഡീ (മരണം-14 ഏപ്രിൽ, 1972)  ഹൈടെരബാദ്  ഉസ്മാനിയ യൂനിവേര്സിടിയിൽ, ഫിസിക്സിൽ  ഗവേഷക  വിദ്യര്തിയായിരുന്നു. അക്കാലത്ത് ഏറെ വിവാദങ്ങൾ സൃഷ്‌ടിച്ച ഇടതു പക്ഷ വിപ്ലവ പ്രസ്ഥാനങ്ങളുടെ ഭാഗമായതാണ്  ഇദ്ദേഹത്തിന്റെ  കൊലപാതകത്തിനു  കാരണമായത് ,ഇതിനെ തുടർന്ന്  ഉസ്മാനിയ കാമ്പസിൽ  പുരോഗമന ജനാധിപത്യ വിദ്യാർത്ഥി മുന്നണി (PDSU )രൂപീകരിക്കന്നതിലെക്ക് നയിച്ചു. ജൊർജ് കാമ്പസിൽ വിതരനം ചെയ്തിരുന്ന ലഘു ലേഖകളിൽ ഉപയോഗിച്ച് പോന്ന PDS എന്ന പേരിൽ നിന്നു പ്രചോദനം ഉൾക്കൊണ്ടാണ്  പിന്നീട്  PDSU എന്ന്  നാമകരണം  ചെയ്യുന്നത്.
യൂനിവേര്സിടി ബോക്സിംഗ്  ചാമ്പ്യനും ഗോൾഡ്‌  മെഡലിസ്റ്റുമായ റെഡി മാർക്സിയൻ തത്ത്വചിന്തകളുടെ പ്രചാരകനയും എല്ലാവിധ വിവേചനങ്ങൾക്കെതിരെയുള്ള പോരാളിയായുമാണ്  പ്രധാനമായും  അറിയപ്പെടുന്നത്. സുഹൃത്തുക്കളിലൊരാൾ പറയുന്നതനുസരിച്ച് " അമേരിക്കയിലെ ബ്ലാക്ക് പന്തെര്സ്  മൂവ്മെന്റ്, നക്സൽ ബാരി , കാകുളം തുടങ്ങിയ കർഷക ലഹളകളിൽ നിന്നും ഊർജ്ജമുൽക്കൊണ്ടാണ്  റെഡി പ്രവർത്തനമാരംഭിക്കുന്നത്
അജയ് ദേവ്ഗണിന്റെ യുവ, സൂര്യയുടെ ആയത എഴുതു എന്നീ സിനിമകൾ റെഡ്ഡീയുടെ ജീവിതം ആസ്പദമാക്കി നിർമ്മിച്ചതാണ്. നാല്പതാം മരണ വാര്ഷികതോടനുബന്ധിച്ചു കലാലയങ്ങളിലെ പ്രതിസന്ധി എന്ന ഡോക്യുമെന്ററിയും ജോര്ജു റെഡിയുടെ ഓർമ്മക്കുറിപ്പുകൾ‍ എന്ന പേരിൽ പുസ്തകവും പുറത്തിറക്കിയിട്ടുണ്ട്. ജീവചരിത്രം:
ഉസ്മാനിയ സർവകലാശാലയിൽ ഭൗതികശാസ്ത്രത്തിൽ ഗവേഷണ വിദ്യാർത്ഥിയായ ജോർജ്ജ് റെഡ്ഡി. കേരളത്തിലെ പാലക്കാട്ടിൽ ലീല വർഗ്ഗീസ്, രഘുനാഥ് റെഡ്ഡി എന്നിവരുടെ മകനായി ജനിച്ചു. പിതാവിന്റെ തൊഴിൽ കാരണം ചെന്നൈയിലെ കൊല്ലം, വാറങ്കൽ എന്നിവിടങ്ങളിൽ യാത്ര ചെയ്യുകയും പഠിക്കുകയും ചെയ്തു. ഒടുവിൽ ഹൈദരാബാദിൽ ജീവിതം അവസാനിപ്പിച്ചു.
അക്കാലത്ത് ആന്ധ്രയിലെ രാഷ്ട്രീയത്തിലെ ഏറ്റവും സ്വാധീനമുള്ള വിദ്യാർത്ഥി നേതാക്കളിൽ ഒരാളായിരുന്നു അദ്ദേഹം. ഉസ്മാനിയ സർവകലാശാലയുടെ ക്യാമ്പസിലെ വിദ്യാർത്ഥി സംഘടനയായിരുന്ന പ്രോഗ്രസീവ് ആൻഡ് ഡെമോക്രാറ്റിക് സ്റ്റുഡന്റ്സ് യൂണിയന്റെ (പിഡിഎസ്‌യു) സ്ഥാപകനും. ജോർജ് ദരിദ്രരുടെ ക്ഷേമത്തിനായി പ്രവർത്തിക്കുകയും സർവകലാശാലയിലും സൊസൈറ്റിയിലും വിവിധ ഘട്ടങ്ങളിൽ വിവേചനത്തിനെതിരെ പോരാടുകയും ചെയ്തു.
വിദ്യാർത്ഥി ജീവിതം:
ജോർജ്ജ് റെഡ്ഡി ഒരു യൂണിവേഴ്സിറ്റി സ്വർണ്ണ മെഡൽ ജേതാവായിരുന്നു. ചരിത്രം, സാഹിത്യം, തത്ത്വശാസ്ത്രം, അന്താരാഷ്ട്ര കാര്യങ്ങൾ എന്നിവ പഠിച്ചു. പരിശീലനം ലഭിച്ച ബോക്സർ, അക്കാദമിക് മികവിന്റെ അടയാളവും 70 കളുടെ തുടക്കത്തിൽ നിരവധി എഞ്ചിനീയർമാർക്ക് പ്രചോദനവുമായിരുന്നു അദ്ദേഹം. ക്ലാസിലെ തന്റെ ചോദ്യത്തിന് ഉത്തരം നൽകി അസാധാരണമായ ബുദ്ധിശക്തിയുള്ള ജോർജ്ജ് എല്ലായ്പ്പോഴും പ്രൊഫസർമാർക്ക് ഒരു വെല്ലുവിളിയായിരുന്നു. അദ്ദേഹത്തിന്റെ അക്കാദമിക് മികവിന് മാത്രമല്ല, അദ്ദേഹത്തിന്റെ സാമൂഹികബോധത്തിനും രാഷ്ട്രീയമായി പ്രവർത്തിക്കുന്ന പിശാചുക്കൾക്കും ബ്യൂറോക്രാറ്റുകൾക്കുമെതിരായ പോരാട്ടത്തിനും അദ്ദേഹത്തെ സഹ വിദ്യാർത്ഥികൾ വളരെയധികം ബഹുമാനിച്ചിരുന്നു.
ഒരു വിദ്യാർത്ഥി പ്രവർത്തകനെന്ന നിലയിൽ:
ദക്ഷിണാഫ്രിക്കയിലെ വർണവിവേചനത്തിനെതിരായ സോവെറ്റോ വിദ്യാർത്ഥി കലാപം, ഫ്രാൻസിലെ സ്റ്റുഡന്റ് അപ്‌സർജ്, യുഎസിലെ എമർജിംഗ് ബ്ലാക്ക് പാന്തേഴ്സ് പ്രസ്ഥാനം എന്നിവയിൽ നിന്ന് പ്രചോദനം ഉൾക്കൊണ്ട ജോർജ്ജ് റെഡ്ഡി അക്കാലത്തെ പ്രധാന രാഷ്ട്രീയ സംഭവങ്ങളായ നക്സൽബാരിയിലും ശ്രീകാകുളത്തും യുദ്ധം ആരംഭിച്ചു. ബഹദൂർ ഷാ സഫറിന്റെ ഒരു കവിത എല്ലായ്പ്പോഴും ഉദ്ധരിക്കുന്നു, അത് ഒരുതരം പ്രത്യയശാസ്ത്ര പ്രചോദനത്തെ പ്രതിഫലിപ്പിക്കുന്നു.
“ജീന ഹായ് തോമർനസീഖോ, കടം കടം പാർ ലഡ്നസീഖോ” (നിങ്ങൾ ജീവിക്കാൻ ആഗ്രഹിക്കുന്നുവെങ്കിൽ മരിക്കാൻ പഠിക്കുക, ഓരോ ഘട്ടത്തിലും പോരാടാൻ പഠിക്കുക) ഈ പ്രശസ്ത വാക്കുകൾ ജോർജ്ജ് എല്ലായ്പ്പോഴും വിശ്വസിച്ചിരുന്നു. ഇത് ധാരാളം വിദ്യാർത്ഥികൾക്കും നേതാക്കൾക്കും പ്രചോദനമാണ്. സൈദ്ധാന്തിക ഭൗതികശാസ്ത്രത്തിൽ അദ്ദേഹം ഗവേഷണം തുടർന്നിരുന്നെങ്കിൽ തീർച്ചയായും നൊബേൽ സമ്മാനം നേടാൻ കഴിയുമായിരുന്നുവെന്ന് അദ്ദേഹത്തിന്റെ അനുയായികളും പ്രൊഫസർമാരും എപ്പോഴും ഓർക്കുന്നു.
ജോർജ്ജ് റെഡ്ഡിയെക്കുറിച്ചുള്ള സിനിമകളും ഡോക്യുമെന്ററികളും:
ജോർജ്ജിന്റെ മനോഹാരിത, ബുദ്ധി, പ്രത്യയശാസ്ത്രങ്ങൾ അദ്ദേഹത്തിന് സഹപാഠികളിൽ മാത്രമല്ല ഹൈദരാബാദ് നഗരത്തിലും വളരെയധികം പ്രശസ്തിയും ആരാധകനും നേടി. വളരെ ധൈര്യമുള്ള, നേരെ മുന്നോട്ട്, സാധാരണ കോപാകുലനായ ഒരു ചെറുപ്പക്കാരന്റെ രൂപം കൈവശമുള്ളത് സംവിധായകരെയും നിർമ്മാതാക്കളെയും പിടിച്ചു. തന്റെ ചിത്രം സംവിധാനം ചെയ്ത് ജീവൻ റെഡ്ഡി നിർമ്മിക്കുന്ന അപ്പി റെഡ്ഡി ഉടൻ റിലീസ് ചെയ്യും.
അദ്ദേഹത്തിന്റെ മരണത്തിനു പിന്നിലെ സത്യങ്ങളെ അടിസ്ഥാനമാക്കിയാണ് തമറെഡ്ഡി ഭരദ്വാജിന്റെ അലജാടി സിനിമ. മണിരത്നം സംവിധാനം ചെയ്ത യുവ എന്ന ചിത്രത്തിലെ സൂര്യയുടെ കഥാപാത്രവും അദ്ദേഹത്തിന് മാത്രം പ്രചോദനമാണ്. 2012 ൽ അദ്ദേഹത്തിന്റെ നാൽപതാം ചരമവാർഷിക ദിനത്തിൽ “ക്രൈസിസ് ഓൺ കാമ്പസ്” എന്ന പേരിൽ അദ്ദേഹത്തിന്റെ ജീവിതത്തിലെ സംഭവങ്ങൾ വിവരിക്കുന്ന ഒരു ഹ്രസ്വ ഡോക്യുമെന്ററി പുറത്തിറങ്ങി. അതേ പരിപാടിയിൽ, ‘ജോർജ്ജ് റെഡ്ഡിയുടെ ഓർമ്മപ്പെടുത്തലുകൾ’ എന്ന പുസ്തകവും പുറത്തിറക്കി.
ജോർജ്ജ് റെഡ്ഡിയുടെ മരണം:
തന്നെ എതിർക്കുന്ന വിദ്യാർത്ഥി സംഘടനകൾ, ക്യാമ്പസിലെ അദ്ദേഹത്തിന്റെ അനുയായികൾ, രാഷ്ട്രീയക്കാർക്ക് ഭീഷണിയാണെന്ന് കരുതിയിരുന്ന രാഷ്ട്രീയക്കാർ, തങ്ങളുടെ ബിസിനസിന് ഭീഷണിയാണെന്ന് കരുതിയ ഗുണ്ടകൾ എന്നിവരിൽ നിന്ന് ജോർജ്ജ് റെഡ്ഡി ഒരിക്കലും ശ്രദ്ധിച്ചില്ല. അദ്ദേഹം ഒറ്റയാൾ സൈന്യവും പ്രവർത്തനക്ഷമതയുള്ള ആളുമായിരുന്നു. ഏപ്രിൽ 14 ന് ഉസ്മാനിയ യൂണിവേഴ്സിറ്റി എഞ്ചിനീയറിംഗ് കോളേജ് കാമ്പെയ്ൻ സജീവമായിരുന്നു, എഞ്ചിനീയറിംഗ് കോളേജ് ഹോസ്റ്റൽ -1 ൽ സാമുദായിക സേന അദ്ദേഹത്തെ ക്രൂരമായി കൊലപ്പെടുത്തിയപ്പോൾ. നിയമസഭാ തെരഞ്ഞെടുപ്പിൽ ജോർജ് വിജയിക്കുമെന്ന് ഉറപ്പായിരുന്നുവെങ്കിലും എല്ലാവരേയും ഞെട്ടിച്ചുകൊണ്ട്, കാമ്പസിലെ ജന സംഘം പ്രതിപക്ഷ പ്രവർത്തകനാണ് അദ്ദേഹത്തെ ക്രൂരമായി കൊലപ്പെടുത്തിയത്. വിശാലമായ ഒരു പകൽ വെളിച്ചത്തിൽ ഈ കൊലപാതകം ആസൂത്രണം ചെയ്യുകയും വധിക്കുകയും ചെയ്ത ഒരു വലിയ രാഷ്ട്രീയ ശക്തി ഉണ്ടായിരുന്നു.
ഭഗത് സിംഗ്, ചേതൻ ഭഗത്, ചെ ഗുവേര, ജോർജ്ജ് തുടങ്ങിയ മഹാനായ നേതാക്കൾ ചരിത്രത്തിൽ എന്നെന്നേക്കുമായി നിലനിൽക്കും.
References
വർഗ്ഗം:1972-ൽ മരിച്ചവർ വർഗ്ഗം:ഇന്ത്യയിലെ കമ്യൂണിസ്റ്റ് നേതാക്കൾ വർഗ്ഗം:1947-ൽ ജനിച്ചവർ
ആൻഡ്രൂ റോബർട്ട് കോർഡ
ഒരു ഓസ്‌ട്രേലിയൻ മെഡിക്കൽ സ്‌പെഷ്യലിസ്റ്റ് ഒബ്‌സ്റ്റട്രീഷ്യൻ ആൻഡ് ഗൈനക്കോളജിസ്റ്റാണ് പ്രൊഫസർ ആൻഡ്രൂ റോബർട്ട് കോർഡ എഎം (MA, MBBS, FRCOG, FRANZCOG, FACLM). യൂറോഗൈനക്കോളജിയിൽ ഉപവിദഗ്ദനായ അദ്ദേഹം 2011-ൽ മെഡിസിനിലെ മികച്ച സംഭാവനകൾക്ക് ഓർഡർ ഓഫ് ഓസ്‌ട്രേലിയയിൽ അംഗമായി.
ആദ്യകാലജീവിതം
1957-ൽ ഹംഗറിയിൽ നിന്ന് ഓസ്‌ട്രേലിയയിലേക്ക് കുടിയേറിയ മാതാപിതാക്കളായ ടിബോറിന്റെയും തെരേസ് കോർഡയുടെയും മകനായി ആൻഡ്രൂ റോബർട്ട് കോർഡ ജനിച്ചു. 1957 - 1959 വരെ അദ്ദേഹം റാൻഡ്‌വിക്ക് ബോയ്‌സ് ഹൈസ്‌കൂളിൽ ചേർന്നു. അവിടെ അദ്ദേഹം ശ്രദ്ധേയനായ പൂർവ്വ വിദ്യാർത്ഥിയായി പട്ടികപ്പെടുത്തിയിട്ടുണ്ട്.
സ്വകാര്യ ജീവിതം
പ്രൊഫസർ കോർഡയ്ക്ക് ശാസ്ത്രീയ സംഗീതത്തിൽ താൽപ്പര്യമുണ്ട്. കൂടാതെ സിഡ്‌നി സിംഫണി ഓർക്കസ്ട്രയുടെ രക്ഷാധികാരിയുമാണ്. ഓസ്‌ട്രേലിയൻ, സൗത്ത് ഈസ്റ്റ് ഏഷ്യൻ, അബോറിജിനൽ കലകളുടെ കളക്ടർ കൂടിയാണ് അദ്ദേഹം.
കെ. പി. പ്രഭാകരൻ നായർ
ജീവിതരേഖ
കണ്ണൻ നായരുടെയും നാരായണി അമ്മയുടെയും മകനായി 1938ൽ ജനിച്ചു. ഇന്റർമീഡിയറ്റ് (12ാം ക്ലാസ്) വരെ പഠിച്ചത് മംഗലാപുരത്താണ്. പിന്നീട് കോയമ്പത്തൂരിലെ കാർഷിക സർവ്വകലാശാലയിൽ നിന്നും ഒന്നാം റാങ്കോടുകൂടി ബിരുദാനന്തര ബിരുദവും, ഡൽഹിയിലെ ഇന്ത്യൻ അഗ്രികൾച്ചറൽ റിസർച്ച് ഇൻസ്റ്റിറ്റ്യൂട്ടിൽ നിന്നു ഡോക്ടറേറ്റും കരസ്ഥമാക്കി. ബൽജിയത്തിലെ ഗെന്റ് സർവ്വകലാശാലയിൽ നിന്നു പോസ്റ്റ് ഡോക്ടറൽ ബിരുദവും നേടിയ പ്രഭാകരൻ നായർ വിദേശത്തുൾപ്പെടെ അനേകം സർവ്വകലാശാലകളിൽ അദ്ധ്യാപകനായിരുന്നു. കൃഷിയെ സംബന്ധിച്ച് അഡ്വാൻസസ് ഇൻ അഗ്രോണമി എന്ന വിഖ്യാതപ്രസിദ്ധീകരണത്തിൽ തുടർച്ചയായി ലേഖനം എഴുതി.
ജനിതകമാറ്റം വരുത്തിയ വഴുതന വിത്തുകൾക്കെതിരേ നിയമയുദ്ധം നടത്തുന്നതിനു പിന്നിലും പ്രഭാകരൻ നായർ പ്രവർത്തിയ്ക്കുകയുണ്ടായി. മഞ്ഞളിന്റേയും ഇഞ്ചിയുടേയും പേറ്റന്റുകൾ സംബന്ധിച്ച നിയമപ്രശ്നനങ്ങളുമായി ബന്ധപ്പെട്ടും അദ്ദേഹം സജീവമായി പ്രവർത്തിച്ചു.
അവലംബം
വർഗ്ഗം:കൃഷിശാസ്ത്രജ്ഞർ വർഗ്ഗം:അദ്ധ്യാപകർ വർഗ്ഗം:അഗ്രോണമിസ്റ്റുകൾ
കൊളംബിയ, മിസോറി
കൊളംബിയ അമേരിക്കൻ ഐക്യനാടുകളിലെ മിസോറി സംസ്ഥാനത്തെ ഒരു നഗരമാണ്. ബൂൺ കൗണ്ടിയുടെ കൗണ്ടി സീറ്റായ ഇത് മിസോറി സർവകലാശാലയുടെ ആസ്ഥാനവുമാണ്. 1821-ൽ സ്ഥാപിതമായ ഇത് ഫൈവ് കൗണ്ടി കൊളംബിയ മെട്രോപൊളിറ്റൻ പ്രദേശത്തെ ഒരു പ്രധാന നഗരമാണ്. 2022- ലെ കണക്കുകൾ പ്രകാരം 128,555 താമസക്കാരുള്ള ഈ നഗരം മിസോറിയിലെ ഏറ്റവും ജനസംഖ്യയുള്ളതും അതിവേഗം വളരുന്നതുമായ നാലാമത്തെ നഗരമാണ്.
ചരിത്രം
1800-കളുടെ പ്രാരംഭത്തിൽ അക്കാലത്ത് ബൂൺസ്ലിക്ക് എന്നറിയപ്പെട്ടിരുന്ന ഒരു പ്രദേശത്ത് കെന്റക്കിയിൽ നിന്നും അതുപോലെതന്നെ വിർജീനിയയിൽ നിന്നുമുള്ള അമേരിക്കൻ പയനിയർമാരുടെ കുടിയേറ്റത്തോടെയാണ് കൊളംബിയ നഗരത്തിൻറെ ഉത്ഭവം ആരംഭിക്കുന്നത്. 1815-ന് മുമ്പുള്ള കാലത്ത്, 1812-ലെ യുദ്ധസമയത്തെ തദ്ദേശീയ അമേരിന്ത്യൻ ആക്രമണ ഭീഷണിയെത്തുടർന്ന് ഈ പ്രദേശത്തെ വാസസ്ഥലം ചെറിയ  മരക്കോട്ടകളിൽ പരിമിതപ്പെടുത്തിയിരുന്നു. യുദ്ധാവസാനത്തോടെ കാൽനടയായും കുതിരപ്പുറത്തും വണ്ടികളിലും വന്നിരുന്ന കുടിയേറ്റക്കാർ, പലപ്പോഴും മുഴുവൻ കുടുംബങ്ങളുമായും ചിലപ്പോൾ അടിമകളായ ആഫ്രിക്കൻ അമേരിക്കക്കാരുമായും ബൂൺസ് ലിക്ക് റോഡിലൂടെ എത്തി. 1818 ആയപ്പോഴേക്കും ഈ പ്രദേശത്തെ വർദ്ധിച്ചുവരുന്ന ജനസംഖ്യ ഹോവാർഡ് കൗണ്ടിയിൽ നിന്ന് ഒരു പുതിയ കൗണ്ടി സൃഷ്ടിക്കേണ്ടത് ആവശ്യമാണെന്ന് തിരിച്ചറിഞ്ഞു. പടിഞ്ഞാറ് മോണിറ്റോ ക്രീക്കും കിഴക്ക് സെഡാർ ക്രീക്കും ഇതിൻറെ വ്യക്തമായ പ്രകൃതിദത്ത അതിരുകളായിരുന്നു.
ടിന്റോ ജോസ് കോയിക്കര
ഇന്ത്യയിലെ അഹമ്മദാബാദിൽ നിന്നുള്ള ഒരു സംരംഭകനാണ് ടിന്റോ ജോസ് കോയിക്കര. 2017ലാണ് അദ്ദേഹം സ്‌റ്റോംഫോഴ്‌സ് എന്ന കമ്പനി ആരംഭിച്ചത്.
ജീവിത രേഖ
കോയിക്കര 1984 ഏപ്രിൽ 10ന് കേരളത്തിലെ കൊച്ചി യിൽ ജനിച്ചു. സ്കൂൾ സ്റ്റഡീസ് കേരളത്തിൽ പഠനം പൂർത്തിയാക്കിയ അദ്ദേഹം ഉപരിപഠനത്തിനായി ഗുജറാത്തിലെ ബറോഡയിലേക്ക് മാറി. വിദ്യാഭ്യാസം പൂർത്തിയാക്കിയ ശേഷം ഹ്യൂലറ്റ് പാക്കാർഡും ദുബായ് പോർട്ട് വേൾഡും ഉൾപ്പെടെ നിരവധി ബഹുരാഷ്ട്ര കമ്പനികളിൽ അദ്ദേഹം ജോലി ചെയ്തിട്ടുണ്ട്.
2017-ലാണ് അദ്ദേഹം സ്‌റ്റോംഫോഴ്‌സ് എന്ന കമ്പനി ആരംഭിച്ചത്. കമ്പനിക്ക് അഹമ്മദാബാദ്, കൊച്ചി, ലണ്ടൻ എന്നിവിടങ്ങളിൽ ഓഫീസുകളുണ്ട്.
അവലംബം
വർഗ്ഗം:1984-ൽ ജനിച്ചവർ വർഗ്ഗം:ഏപ്രിൽ 10-ന് ജനിച്ചവർ
ദിൽഹാര ഫെർണാണ്ടോ
ശ്രീലങ്കയിലെ ഒരു പ്രൊഫഷണൽ ക്രിക്കറ്റ് കളിക്കാരനാണ് ദിൽ‌ഹാര ഫെർണാണ്ടോ (දිල්හාර ප්‍රනාන්දු; ജനനം: 19 ജൂലൈ 1979) എന്നറിയപ്പെടുന്ന ചൊന്ഗെനിഗെ രംധി ദിൽ‌ഹാര ഫെർണാണ്ടോ. വലംകൈയ്യൻ പേസ് ബൗളറായ ഇദ്ദേഹം ടെസ്റ്റിലും, ഏകദിനത്തിലും, ട്വന്റി 20യിലും ശ്രീലങ്കയ്ക്ക് വേണ്ടി കളിച്ചിട്ടുണ്ട്. 2007 ഐസിസി ക്രിക്കറ്റ് ലോകകപ്പ്, 2011 ഐസിസി ക്രിക്കറ്റ് ലോകകപ്പ് റണ്ണർഅപ്പ് ടീമുകളിൽ അംഗമായിരുന്നു.
ആഭ്യന്തര കരിയർ
2008 ൽ ഇംഗ്ലീഷ് കൗണ്ടി ക്രിക്കറ്റിൽ വളരെ ചെറിയ ഒരു കാലത്തേക്ക് കളിച്ചിട്ടുണ്ട്. വോർക്ക്ഷെയറിനായി സീസണിന്റെ അവസാനത്തിൽ ഒരു കൗണ്ടി ചാമ്പ്യൻഷിപ്പും രണ്ട് പ്രോ 40 മത്സരങ്ങളും കളിച്ചു.
അന്താരാഷ്ട്ര കരിയർ
2000 ജൂണിൽ കൊളംബോയിൽ നടന്ന പാകിസ്താനെതിരായ ടെസ്റ്റ് മത്സരത്തിലാണ് ഫെർണാണ്ടോ ശ്രീലങ്കയ്ക്ക് വേണ്ടി അരങ്ങേറ്റം കുറിച്ചത്. ആറുമാസത്തിനുശേഷം ഡർബനിൽ നടന്ന ഒരു കളിയിൽ അദ്ദേഹം 91.9 km/h വേഗതയിൽ പന്തെറിഞ്ഞു. ഇന്ത്യയിൽ ബംഗ്ലാദേശുമായി നടന്ന പരമ്പരയിൽ 93.4 km/h വേഗതയിലാണ് അദ്ദേഹം പന്തെറിഞ്ഞത്. എന്നാൽ മിക്കപ്പോഴും പരിക്ക് അദ്ദേഹത്തിന്റെ അന്താരാഷ്ട്ര കരിയർ പരിമിതപ്പെടുത്തിയിരുന്നു. ഒരു വർഷത്തിനിടയിൽ അദ്ദേഹത്തിന്റെ പുറത്ത് പേശീവലിവുകൊണ്ടുള്ള രണ്ട് പരിക്കുണ്ടായതുകൊണ്ട് 2004 ൽ ഓസ്‌ട്രേലിയയ്‌ക്കെതിരായ ഹോം പരമ്പര നഷ്ടമായി.
2010 ലെ ഓസ്‌ട്രേലിയൻ പര്യടനത്തിൽ, ഗബ്ബയിൽ നടന്ന മൂന്നാമത്തെയും അവസാനത്തെയും ഏകദിനത്തിൽ, 150 km/h വേഗതയിൽ പന്തെറിഞ്ഞു.
2007 ഒക്ടോബർ 13 ന് കൊളംബോയിൽ നടന്ന ഇംഗ്ലണ്ടുമായുള്ള ഏകദിന പരമ്പരയിലെ അഞ്ചാം മത്സരത്തിൽ ഫെർണാണ്ടോ തന്റെ കരിയറിലെ ഏറ്റവും മികച്ച ബൗളിംഗ് പ്രകടനമായ 27 ന് 6 പുറത്തെടുക്കുകയും, ഈ മത്സരത്തിൽ ശ്രീലങ്ക ഇംഗ്ലണ്ടിനെ 107 റൺസിന് പരാജയപ്പെടുത്തുകയും ചെയ്തു. ഇതാദ്യമായി ഫെർണാണ്ടോ ഒരു ഏകദിന ഇന്നിംഗ്‌സിൽ 4 വിക്കറ്റിൽ കൂടുതൽ നേട്ടം കൈവരിക്കുകയും ഈ നേട്ടം അദ്ദേഹത്തെ ശ്രീലങ്കൻ ഏകദിന ബൗളർമാരുടെ മികച്ച പ്രകടനം പട്ടികയിൽ അഞ്ചാം സ്ഥാനത്തെത്തിക്കുകയും ചെയ്തു.
2007 ലെ ഇംഗ്ലണ്ടിനെതിരായ ക്രിക്കറ്റ് ലോകകപ്പിൽ വെറും 2 റൺസിന് ടീമിനെ വിജയ മാർജിനിലേക്ക് നയിച്ചു. മത്സരത്തിന്റെ അവസാന പന്തിൽ ഇംഗ്ലണ്ടിന് വെറും 2 റൺസ് മാത്രം ആവശ്യമുള്ളപ്പോൾ, മികച്ച ഒരു പന്തിലൂടെ രവി ബോപാറയെ ക്ലീൻ ബൗൾഡ് ചെയ്തുകൊണ്ട് ശ്രീലങ്കയെ വിജയ പഥത്തിലെത്തിച്ചു.
കരിയറിലെ 158 ഏകദിന വിക്കറ്റുകളുമായാണ് ഫെർണാണ്ടോ പരമ്പര പൂർത്തിയാക്കിയത്. 2011 ജൂൺ 17 ലെ കണക്കുപ്രകാരം ചമിന്ദ വാസ്, സനത് ജയസൂര്യ, മുത്തയ്യ മുരളീധരൻ എന്നിവർ മാത്രമാണ് ശ്രീലങ്കയ്ക്ക് വേണ്ടി ഇതിൽ കൂടുതൽ ഏകദിന വിക്കറ്റുകൾ നേടിയവർ (ഇവർ മൂന്ന് പേരും 300 ഏകദിന വിക്കറ്റുകൾ നേടിയിട്ടുണ്ട്).
3 വർഷത്തിന് ശേഷം ഇന്ത്യയ്‌ക്കെതിരായ ടി20 പരമ്പരയിലേക്ക് ഫെർണാണ്ടോ തിരഞ്ഞെടുക്കപ്പെട്ടു. 2016 ഫെബ്രുവരി 14 ന് ഇന്ത്യയ്‌ക്കെതിരെ അദ്ദേഹം 4 വർഷത്തിനുശേഷം തന്റെ ആദ്യ അന്താരാഷ്ട്ര മത്സരം കളിച്ചു. ശ്രീലങ്ക മത്സരത്തിൽ വളരെ കുറച്ച് റൺസ് നേടിയത് കാരണം അദ്ദേഹത്തിന് വിക്കറ്റൊന്നും നേടാനായില്ലെന്നുമാത്രമല്ല, ഈ മത്സരത്തിൽ ശ്രീലങ്ക 9 വിക്കറ്റിന് തോൽക്കുകയും ചെയ്തു. ഇതായിരുന്നു അദ്ദേഹത്തിന്റെ അവസാന അന്താരഷ്ട്ര മത്സരം.
സ്വകാര്യ ജീവിതം
കൊളംബോയുടെ പ്രാന്തപ്രദേശമായ കണ്ടാനയിലെ ഡി മസെനോഡ് കോളേജിൽനിന്നാണ് ദിൽഹാര വിദ്യാഭ്യാസം നേടിയത്. ബാസ്കറ്റ് ബോൾ കളിക്കാരനായി സ്കൂൾ ജീവിതം ആരംഭിച്ചെങ്കിലും അദ്ദേഹത്തിന്റെ ഉയരവും ആകാരവും കാരണം ക്രിക്കറ്റ് കളിയിലേയ്ക്ക് റിക്രൂട്ട് ചെയ്യപ്പെട്ടു.
ദിൽഹാര ഒരു ക്രിസ്ത്യൻ മതവിശ്വാസിയാണ്.
പുറത്തേക്കുള്ള കണ്ണികൾ
വർഗ്ഗം:ശ്രീലങ്കൻ ക്രിക്കറ്റ് കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1979-ൽ ജനിച്ചവർ വർഗ്ഗം:ജൂലൈ 19-ന് ജനിച്ചവർ
പ്രീൽബ്രുസ്യെ നാഷണൽ പാർക്ക്
പ്രിലെബ്രൂസ് ദേശീയ പാർക്ക് (റഷ്യൻ: Приэльбрусье (национальный парк)) (ഇംഗ്ലീഷിൽ "പ്രിൾബ്രൂസ്", "മൌണ്ട് എൽബ്രസ്") മൌണ്ട് എൽബ്രസിൻറെ മദ്ധ്യത്തിൽ സ്ഥിതിചെയ്യുന്നു. ഇത് സ്ഥിതിചെയ്യുന്നത് സമുദ്രനിരപ്പിൽ നിന്ന് 5,632 മീറ്റർ ഉയരമുള്ള എൽബ്രൂസ് എന്ന യൂറോപ്പിലെ ഏറ്റവും ഉയർന്ന മലയിലാണ്.
അവലംബം
വർഗ്ഗം:റഷ്യയിലെ ദേശീയോദ്യാനങ്ങൾ
ഹലാൽ ടൂറിസം
ലഘുചിത്രം| [[തായ്‌വാൻ|തായ്‌വാനിലെ തായ്‌പേയിയിലെ ഹലാൽ ചൈനീസ് റെസ്റ്റോറന്റ്.]] ഇസ്‌ലാമിക നിയമങ്ങൾ പാലിക്കുന്ന മുസ്‌ലിം കുടുംബങ്ങളെ ലക്ഷ്യമിട്ടുള്ള ടൂറിസത്തിന്റെ ഒരു ഉപവിഭാഗമാണ് ഹലാൽ ടൂറിസം. അത്തരം ടൂറിസത്തിൽ ഹോട്ടലുകൾ മദ്യം, പന്നിമാംസം മുതലായവ വിളമ്പുന്നില്ല, കൂടാതെ നീന്തൽക്കുളങ്ങളും സ്പാ സൗകര്യങ്ങളും പുരുഷന്മാർക്കും സ്ത്രീകൾക്കും പ്രത്യേകമായിരിക്കും. മലേഷ്യ, തുർക്കി തുടങ്ങി നിരവധി രാജ്യങ്ങൾ മുസ്‌ലിം വിനോദസഞ്ചാരികളുടെ മതവിശ്വാസത്തിന് അനുസൃതമായ സൗകര്യങ്ങൾ ഒരുക്കിക്കൊണ്ട് സഞ്ചാരികളെ ആകർഷിക്കാൻ ശ്രമിക്കുന്നുണ്ട്. ഇസ്‌ലാമിക മൂല്യങ്ങളുടെ അടിസ്ഥാനത്തിലുള്ള ഹലാൽ ടൂറിസത്തിന് ഇസ്‌ലാമിക രാജ്യങ്ങളിൽ മാത്രമല്ല പശ്ചാത്യ രാജ്യങ്ങളിലും പ്രചാരമുണ്ടെന്നാണ് ടൂറിസം രംഗത്തെ വിദഗ്ദ്ധർ അഭിപ്രായപ്പെടുന്നത്. നിലവിൽ, ഹലാൽ ടൂറിസത്തിൽ അന്താരാഷ്ട്ര അംഗീകാരമുള്ള മാനദണ്ഡങ്ങളൊന്നുമില്ല.
ഹലാൽ ടൂറിസം വ്യവസായം മദ്യമോ പന്നിയിറച്ചി ഉൽ‌പ്പന്നങ്ങളോ നൽകാത്തതും പ്രാർത്ഥന സമയം പ്രഖ്യാപിക്കുന്നതും മത പരിപാടികൾ പ്രക്ഷേപണം ചെയ്യുന്നതുമായ വിമാന സൗകര്യങ്ങളും നൽകുന്നുണ്ട്.
2007 ൽ ലണ്ടനിലെ വേൾഡ് ട്രാവൽ മാർക്കറ്റ് പുറത്തിറക്കിയ ഒരു യൂറോമോണിറ്റർ ഇന്റർനാഷണൽ റിപ്പോർട്ട്, മിഡിൽ ഈസ്റ്റിൽ ഹലാൽ ടൂറിസത്തിന്റെ കുതിച്ചുചാട്ടത്തിന് സാധ്യതയുണ്ടെന്ന് പറയുന്നു. ഹലാൽ സ്റ്റാർട്ടപ്പ് എയർലൈനിന്റെ ഒരു മാർക്കറ്റിനെക്കുറിച്ച് റിപ്പോർട്ടിൽ പരാമർശിക്കുന്നു, അതിൽ ഹലാൽ ഭക്ഷണം, പ്രയർ കോളുകൾ, സീറ്റ് പോക്കറ്റുകളിൽ ഖുർആൻ, പുരുഷ-സ്ത്രീ യാത്രക്കാർക്ക് പ്രത്യേകമായി തിരിച്ച സീറ്റ് എന്നിവയുണ്ടാകും.
2013 മെയ് 25 ന് പ്രസിദ്ധീകരിച്ച ഹലാൽ ബിസിനസിനെക്കുറിച്ചുള്ള ഇക്കണോമിസ്റ്റിന്റെ ലേഖനത്തിൽ “ഇത് ഹലാൽ ഉൽ‌പന്നങ്ങളിൽ മാത്രം ഒതുങ്ങുന്നില്ല. ഹലാൽ അവധിദിനങ്ങൾ പോലുള്ള സേവനങ്ങളും കുതിച്ചുയരുന്നു. ലണ്ടൻ ആസ്ഥാനമായുള്ള ഓൺലൈൻ ട്രാവൽ സ്‌പെഷ്യലിസ്റ്റായ ക്രസന്റ് ടൂർസ്, പുരുഷന്മാർക്കും സ്ത്രീകൾക്കും പ്രത്യേകമായി നീന്തൽക്കുളങ്ങൾ, മദ്യം ഇല്ലാത്ത നയങ്ങൾ, ഹലാൽ റെസ്റ്റോറന്റുകൾ എന്നിവയുള്ള തുർക്കിയിലെ ഹോട്ടലുകളിലേക്ക് ക്ലയന്റുകളെ ബുക്ക് ചെയ്യുന്നു, ഒപ്പം ഉയർന്ന മതിലുകളുള്ള സ്വകാര്യ ഹോളിഡേ വില്ലകൾ വാടകയ്‌ക്കെടുക്കുന്നു" എന്ന് എഴുതിയിട്ടുണ്ട്. ഫോബ്സ് ഫീച്ചർ ചെയ്ത ഇത് മുസ്ലീം സൌഹൃദ ഹോട്ടലുകളും ഹലാൽ ഭക്ഷണ ഓപ്ഷനുകൾ, ഖുറാൻ ലഭ്യതയെയും മറ്റ് കാര്യങ്ങളെയും കുറിച്ചുള്ള ഉപദേശങ്ങളും വാഗ്ദാനം ചെയ്യുന്നു.
തോംസൺ റോയിട്ടേഴ്സിന്റെ റിപ്പോർട്ടിന്റെ അടിസ്ഥാനത്തിൽ, 2014 ൽ ലോകമെമ്പാടുമുള്ള മുസ്‌ലിംകൾ 142 ബില്യൺ ഡോളർ യാത്രയ്ക്കായി (ഹജ്ജ്, ഉംറ എന്നിവ ഒഴികെ) ചെലവഴിച്ചു. 2014 ൽ ചൈനയിൽ നിന്നുള്ള യാത്രക്കാർ 160 ബില്യൺ ഡോളർ ചെലവഴിച്ചു, യുഎസ് യാത്രക്കാർ 143 ബില്യൺ ഡോളർ ചെലവഴിച്ചു,ഇതുമായി താരതമ്യപ്പെടുത്തുമ്പോൾ ആഗോള യാത്രാ ചെലവിൽ മുസ്‌ലിം യാത്രാ മേഖല മൂന്നാം സ്ഥാനത്ത് വരികയും മൊത്തം ആഗോള ചെലവുകളുടെ 11 ശതമാനം വഹിക്കുകയും ചെയ്യുന്നു.
ആഗോള ജിഡിപിയിൽ 2016 ൽ 156 ബില്യൺ യുഎസ് ഡോളറാണ് മുസ്‌ലിം യാത്ര സംഭാവന ചെയ്തത്. ഇത് 2020 ഓടെ 220 ബില്യൺ യുഎസ് ഡോളറായി വളരുമെന്ന് ക്രസന്റ് റേറ്റിംഗിന്റെ ആഗോള മുസ്‌ലിം ട്രാവൽ ഇൻഡെക്‌സ് 2017 പറയുന്നു.
റേറ്റിങ്ങ്
2008 ൽ, ലോകത്തെ ആദ്യത്തെ ഓൺലൈൻ ഹോട്ടൽ റഫറൻസ് ടൂൾ ക്രസന്റ് റേറ്റിംഗ് മുസ്ലീം യാത്രക്കാർക്കായി സമർപ്പിച്ചു. മുസ്ലീം അതിഥികൾക്ക് പ്രാർത്ഥന പരവതാനികളുടെ ലഭ്യത, ഖിബ്ല ദിശ, മദ്യനയങ്ങൾ, ഹലാൽ സാക്ഷ്യപ്പെടുത്തിയ ഭക്ഷണത്തിന്റെ ലഭ്യത എന്നിവ ഉൾപ്പെടുത്തി ക്രസന്റ് റേറ്റിംഗ് 1 മുതൽ 7 വരെ റേറ്റിംഗ് സ്കെയിലായി തിരിച്ചിരിക്കുന്നു.
2015-ൽ ട്രിപ്ഫെസ് സമാന ഹലാൽ ക്ലാസിഫിക്കേഷൻ സംവിധാനം സലാം സ്റ്റാൻഡേർഡ് ആരംഭിച്ചു ഇതിൽ വെങ്കലം മുതൽ പ്ലാറ്റിനം വരെ 4 ലെവൽ വർഗ്ഗീകരണ സംവിധാനമുണ്ട്. മലേഷ്യൻ ടൂറിസം, കലാസാംസ്കാരിക മന്ത്രാലയവും ഇസ്ലാമിക് ടൂറിസം സെന്ററും ഈ തരംതിരിക്കൽ സംവിധാനത്തെ അംഗീകരിക്കുകയും പിന്തുണയ്ക്കുകയും ചെയ്തു, കൂടാതെ കോം‌സെക് സമ്മേളനത്തിൽ ഓർഗനൈസേഷൻ ഓഫ് ഇസ്ലാമിക് സഹകരണത്തിന്റെ (ഒഐസി) ആഭിമുഖ്യത്തിൽ ഇത് അവതരിപ്പിക്കുകയും ചെയ്തു.
യുകെ ഹലാൽ ടൂറിസം
യുകെയിലെ ഹലാൽ ടൂറിസ വളർച്ചയിൽ ഒരു പ്രധാന വഹിച്ചിട്ടുള്ളത് മുസ്ലീം ഹിസ്റ്ററി ടൂറുകളാണ്. 2015 ൽ, ലോകത്തെ മികച്ച ഹലാൽ ടൂർ ഓപ്പറേറ്റർമാരിൽ ഇത്തിഹാദ് ഹാലയ്ക്ക് തൊട്ടുപിന്നിൽ രണ്ടാം സ്ഥാനത്ത് മുസ്ലീം ഹിസ്റ്ററി ടൂറുകളായിരുന്നു. അവരുടെ മാർക്കറ്റ് ഹലാൽ ഫ്രണ്ട്‌ലി ഹോട്ടലുകൾ, പ്രൊഫഷണലായി യോഗ്യതയുള്ള ഗൈഡഡ് ടൂറുകൾ, റിവർ തേംസ് ക്രൂയിസിലെ ഹലാൽ ഭക്ഷണം, ലണ്ടനിലെ മുസ്ലീം ചരിത്ര കാഴ്ചകൾക്കായി ടൂർ ബസ് എന്നിവ ഉൾക്കൊള്ളുന്നു.
തായ്ലന്റ്
മുസ്‌ലിം സന്ദർശകർക്ക് ഹലാൽ ടൂറിസത്തിലധിഷ്ഠിതമായ സൗകര്യങ്ങൾനൽകി തായ്‌ലൻഡിനെ ഒരു മുസ്‌ലിം സൗഹൃദ ഡെസ്റ്റിഷേനാക്കി മാറ്റുക എന്ന ലക്ഷ്യത്തിൽ 2015 ൽ തായ്‌ലാൻഡ് മുസ്‌ലിം ഫ്രണ്ട്ലി ആപ്പ് എന്ന ആപ്പ് പുറത്തിറക്കിയിരുന്നു.
തുർക്കി
സ്ത്രീകൾക്ക് സ്‌പെഷ്യൽ ബീച്ച്‌ സൗകര്യം നൽകിക്കൊണ്ടും, ഹോട്ടലുകളിൽ ഇസ്ലാമികാന്തരീക്ഷവും മദ്യരഹിത ഹലാൽ ഭക്ഷണവും വാഗ്ദാനം ചെയ്ത് തുർക്കിയിൽ ഹലാൽ ടൂറിസത്തിന് പ്രാമുഖ്യം നൽകുന്ന നടപടികൾ തുടങ്ങിയിട്ടുണ്ട്.
പുറം കണ്ണികൾ
വർഗ്ഗം:വിനോദസഞ്ചാരത്തിന്റെ തരങ്ങൾ
പുഷ്പങ്ങളുടെ ഭാഷ
പൂക്കൾ ഉപയോഗിച്ചോ അല്ലെങ്കിൽ അവയെ ക്രമീകരിക്കുന്നതു വഴിയോ നടത്തുന്ന ഗൂഢഭാഷയിലൂടെയുള്ള ഒരു ആശയവിനിമയമാണ് ഫ്ലോറിയോഗ്രാഫി (പുഷ്പങ്ങളുടെ ഭാഷ) എന്നറിയപ്പെടുന്നത്. ആയിരക്കണക്കിനു വർഷങ്ങളായി പ്രത്യേകിച്ച് ഒരു അർത്ഥത്തിന്റെ അടിസ്ഥാനത്തിൽ പൂക്കൾ ഉപയോഗിക്കുന്നതിനെക്കുറിച്ചു പ്രതിപാദിച്ചു കാണുന്നു. യൂറോപ്പ്, ഏഷ്യ, ആഫ്രിക്ക എന്നിവിടങ്ങളിലെ പരമ്പരാഗത സംസ്കാരങ്ങളിൽ ഫ്ലോറിയോഗ്രാഫി പ്രയോഗിച്ചു കാണുന്നുണ്ട്. സസ്യങ്ങളും പൂക്കളും എബ്രായ ബൈബിളിലെ ചിഹ്നങ്ങളായി അടയാളപ്പെടുത്തിയിയിരിക്കുന്നു; പ്രത്യേകിച്ച് ഉത്തമഗീതത്തിൽ ഇത് കാണാവുന്നതാണ്. ഇസ്രായേൽ ജനത്തിന്റെ പ്രതീകമായി വരാനിരിക്കുന്ന മിശിഹയുടെ അടയാളമായിട്ടാണ് ഇവ ചിത്രീകരിച്ചിരിക്കുന്നത്. പാശ്ചാത്യ സംസ്ക്കാരത്തിൽ വില്യം ഷേക്സ്പിയർ, തന്റെ നാടകമായ ഹാംലെറ്റിൽ പൂക്കൾക്ക് പ്രതീകാത്മകമായ ഒരു അർത്ഥം നല്കിയിരിക്കുന്നു.
19-ാം നൂറ്റാണ്ടിൽ ഫ്ലോറിയോഗ്രഫിയിലുള്ള താല്പര്യം വിക്ടോറിയൻ ഇംഗ്ലണ്ടിലും അമേരിക്കയിലും വർദ്ധിച്ചിരുന്നു. പൂക്കൾ, സസ്യങ്ങൾ, പ്രത്യേകമായി ക്രമീകരിക്കപ്പെട്ട പൂക്കൾ എന്നിവയടങ്ങിയ സമ്മാനങ്ങൾ സ്വീകർത്താവിനു കോഡ് ചെയ്ത സന്ദേശങ്ങളായി വിദൂര സംഭാവനയായി അയച്ചുകൊടുക്കാനും വിക്ടോറിയൻ സമൂഹത്തിൽ ഉറക്കെ പ്രകടിപ്പിക്കാൻ സാധിക്കാത്ത വികാരങ്ങളെ പ്രകടിപ്പിക്കാനും പൂക്കളുടെ ഭാഷയുപയോഗിച്ചിരുന്നു. വിക്ടോറിയക്കാർ അക്കാലത്ത് ചെറിയ "സംസാരിക്കുന്ന പൂച്ചെണ്ട്" കൈമാറ്റം ചെയ്തിരുന്നു. ഇതിനെ നോസ്ഗേയ്സ് അല്ലെങ്കിൽ ടസ്സീ-മസ്സീസ് എന്നു വിളിച്ചു. ഇത് ഫാഷൻറെ ഘടകമായി ധരിക്കുന്നതോ വഹിക്കുന്നതോ ആകാം.
ചരിത്രം
ജെയിൻ അൽകോക് പറയുന്ന പ്രകാരം, ദ വാൾഡ് ഓഫ് ഗാർഡൻസ് കാന്നിംഗ്ടൺ ഗ്രൌണ്ട്സ് ആൻഡ് ഗാർഡൻസ് സൂപ്പർവൈസർ പുതുക്കിയ വിക്ടോറിയൻ കാലഘട്ടത്തിൽ പൂക്കളുടെ ഭാഷയിലുള്ള താത്പര്യത്തിൻറെ വേരുകൾ ഒട്ടാമൻ ടർക്കിയിൽ നിന്നും കണ്ടെത്തിയിരുന്നു. പ്രത്യേകമായി കോൺസ്റ്റാന്റിനോപ്പിളിലെ ദർബാറിൽ പതിനെട്ടാം നൂറ്റാണ്ടിന്റെ ആദ്യ പകുതിയിൽ റ്റുലിപ്‌ പുഷ്പങ്ങളോട് വളരെയധികം ആകൃഷ്ടരായിരുന്നു. വിക്ടോറിയൻ കാലഘട്ടത്തിൽ പൂക്കളുടെ ഉപയോഗം രഹസ്യ ആശയവിനിമയത്തിനുള്ള മാർഗ്ഗങ്ങളായി പൂക്കാലത്തെ കാണുകയും അത് സസ്യശാസ്ത്രത്തിൽ താല്പര്യം വർദ്ധിക്കുകയും ചെയ്തു.
ഫ്ളോറിയോഗ്രാഫിയിലുള്ള അമിതതാല്പര്യമുള്ള രണ്ട് പേർ യൂറോപ്പിലേക്ക് ഇതിനെ പരിചയപ്പെടുത്തിയിരുന്നു. 1717-ൽ ഇംഗ്ലീഷ് വനിത മേരി വോർറ്റ്ലി മോണ്ടാഗ് (1689-1762) ഇംഗ്ലണ്ടിലേക്ക് കൊണ്ടുവരുകയും, ആബ്രി ഡി ലാ മോട്രായി (1674-1743)1727-ൽ അത് സ്വീഡിഷ് ദർബാറിൽ അവതരിപ്പിക്കുകയും ചെയ്തു. ജോസഫ് ഹമ്മർ-പർഗ്സ്റ്റൾസിൻറെ Dictionnaire du language des fleurs (1809) പ്രതീകാത്മകമായ നിർവചനങ്ങളുള്ള പുഷ്പവുമായി ബന്ധപ്പെട്ട ആദ്യത്തെ പ്രസിദ്ധീകരിക്കപ്പെട്ട ലിസ്റ്റായിരുന്നു. ലൂയിസ് കോർട്ടാംബർട്ട് എന്ന തൂലികാനാമത്തിൽ 'മാഡം ചാർലൊറ്റ് ദ ല ടൂർ' ലെ ലാൻഗേജ് ഡെ ഫ്ളൂർഴ്സ് എഴുതുന്നതുവരെ 1819-ൽ ഇത് ഫ്ളോറിയോഗ്രാഫിയുടെ ആദ്യ നിഘണ്ടുവായി കരുതിയിരുന്നു.
1810-1850 കാലഘട്ടത്തിൽ ഫ്ലോറിയോഗ്രാഫി ഫ്രാൻസിൽ ജനകീയവൽക്കരിക്കപ്പെട്ടു. ബ്രിട്ടനിൽ വിക്ടോറിയൻ കാലഘട്ടത്തിലും (ഏകദേശം 1820-1880), 1830-1850 കാലഘട്ടത്തിൽ അമേരിക്കയിലും പുഷ്പങ്ങളുടെ ഭാഷ പ്രസിദ്ധമായിരുന്നു. ലാ ടൂറിന്റെ പുസ്തകം പ്രത്യേകിച്ച് ഫ്രാൻസ്, ഇംഗ്ലണ്ട്, അമേരിക്ക എന്നിവിടങ്ങളിൽ മാത്രമല്ല, ബെൽജിയം, ജർമ്മനി, മറ്റ് യൂറോപ്യൻ രാജ്യങ്ങൾ, തെക്കേ അമേരിക്ക എന്നിവിടങ്ങളിലും പ്രസിദ്ധീകരണ വ്യവസായത്തെ ഉത്തേജിപ്പിച്ചു. ഈ രാജ്യങ്ങളിൽ നിന്നുള്ള പ്രസാധകർ പത്തൊൻപതാം നൂറ്റാണ്ടിൽ നൂറുകണക്കിന് ഫ്ലോറിയോഗ്രാഫി പുസ്തകങ്ങളുടെ പതിപ്പുകൾ നിർമ്മിച്ചു.
ബ്രിട്ടീഷ് പുഷ്പ നിഘണ്ടുക്കളിൽ 1825-ൽ പ്രസിദ്ധീകരിച്ച ഹെൻറി ഫിലിപ്സിന്റെ പുഷ്പ ചിഹ്നങ്ങളും 1834-ൽ പ്രസിദ്ധീകരിച്ച ഫ്രെഡറിക് ഷോബറിന്റെ ദി ലാംഗ്വേജ് ഓഫ് ഫ്ലവേഴ്സ് വിത് ഇല്ലസ്ട്രേറ്റീവ് പൊയട്രി ഉൾപ്പെടുന്നു. 1822 മുതൽ 1834 വരെ ജനപ്രിയ വാർഷികപ്പതിപ്പ് ""Forget Me Not"" ന്റെ എഡിറ്ററായിരുന്നു ഷോബെർ. 1811 മുതൽ 1879 വരെ ജീവിച്ചിരുന്ന ബ്രിട്ടീഷ് പുഷ്പ എഴുത്തുകാരനും പ്രസാധകനും പുരോഹിതനുമായിരുന്നു റോബർട്ട് ത്യാസ്. 1836-ൽ ആദ്യമായി പ്രസിദ്ധീകരിച്ച് 1840 കളിൽ വീണ്ടും അച്ചടിച്ച അദ്ദേഹത്തിന്റെ പുസ്തകം, ദി സെന്റിമെന്റ് ഓഫ് ഫ്ളവേഴ്സ്; ഓർ ലാംഗ്വേജ് ഓഫ് ഫ്ലോറ, ഷാർലറ്റ് ഡി ലാ ടൂറിന്റെ പുസ്തകത്തിന്റെ ഇംഗ്ലീഷ് പതിപ്പായി പരസ്യം ചെയ്യപ്പെട്ടു. ഫ്ലോറിയോഗ്രാഫിയെക്കുറിച്ച് ഏറ്റവും പരിചിതമായ പുസ്തകങ്ങളിലൊന്നാണ് റൂട്ട്‌ലെഡ്ജിന്റെ പതിപ്പ് കേറ്റ് ഗ്രീൻ‌വേ ചിത്രീകരിച്ച ദി ലാംഗ്വേജ് ഓഫ് ഫ്ലവേഴ്‌സ്. 1884-ൽ ആദ്യമായി പ്രസിദ്ധീകരിച്ച ഇത് ഇന്നും പുനഃപ്രസിദ്ധീകരിക്കുന്നു.
അമേരിക്കൻ ഐക്യനാടുകളിൽ പൂക്കളുടെ ഭാഷ ആദ്യമായി അച്ചടിച്ചത് കോൺസ്റ്റന്റൈൻ സാമുവൽ റാഫിനെസ്ക് എന്ന ഫ്രഞ്ച്-അമേരിക്കൻ പ്രകൃതിശാസ്ത്രജ്ഞന്റെ രചനകളിലാണ്. 1827 മുതൽ 1828 വരെ "ദി സ്കൂൾ ഓഫ് ഫ്ലോറ" എന്ന പേരിൽ തുടരുന്ന ഫീച്ചർ ദി സാറ്റർഡേ ഈവനിംഗ് പോസ്റ്റിലും പ്രതിമാസം കാസ്കറ്റ്; അല്ലെങ്കിൽ ഫ്ളവേഴ്സ് ഓഫ് ലിറ്ററേച്ചർ, വിറ്റ് ആന്റ് സെൻറിമെന്റ് എന്നിവയിലും അദ്ദേഹം എഴുതി. ഇതിൽ സസ്യത്തിന്റെ ബൊട്ടാണിക്, ഇംഗ്ലീഷ്, ഫ്രഞ്ച് പേരുകൾ, ചെടിയുടെ വിവരണം, അതിന്റെ ലാറ്റിൻ പേരുകളുടെ വിശദീകരണം, പുഷ്പത്തിന്റെ ചിഹ്ന അർത്ഥം എന്നിവ അടങ്ങിയിരിക്കുന്നു. എന്നിരുന്നാലും, ഫ്ലോറിയോഗ്രാഫിയെക്കുറിച്ചുള്ള ആദ്യത്തെ പുസ്തകങ്ങൾ എലിസബത്ത് വിർട്ടിന്റെ ഫ്ലോറാസ് ഡിക്ഷ്ണറി, ഡൊറോത്തിയ ഡിക്സിന്റെ ദി ഗാർലാന്റ് ഓഫ് ഫ്ലോറ എന്നിവയായിരുന്നു. ഇവ രണ്ടും 1829-ൽ പ്രസിദ്ധീകരിച്ചു. എന്നാൽ 1828-ൽ വിർട്ടിന്റെ പുസ്തകം നിയമാനുസൃതമല്ലാത്ത പതിപ്പിൽ പുറത്തിറക്കിയിരുന്നു.
അമേരിക്കൻ ഐക്യനാടുകളിലെ ഏറ്റവും ഉന്നത സമയത്ത് പുഷ്പങ്ങളുടെ ഭാഷ ജനപ്രിയ വനിതാ എഴുത്തുകാരുടെയും എഡിറ്റർമാരുടെയും ശ്രദ്ധ ആകർഷിച്ചു. ലേഡീസ് മാഗസിൻ ദീർഘകാല എഡിറ്ററും ഗോഡെസ് ലേഡീസ് ബുക്കിന്റെ കോ-എഡിറ്ററുമായ സാറാ ജോസെഫ ഹേൽ 1832-ൽ ഫ്ലോറയുടെ ഇന്റർപ്രെറ്റർ എഡിറ്റ് ചെയ്തു. 1860 കളിൽ ഇത് അച്ചടിയിൽ തുടർന്നു. കാതറിൻ എച്ച്. വാട്ടർമാൻ എസ്ലിംഗ് "ദി ലാൻഗേജ് ഓഫ് ഫ്ളവേഴ്സ്" എന്ന പേരിൽ ഒരു നീണ്ട കവിത എഴുതി. അത് 1839-ൽ ആദ്യമായി ഫ്ലോറസ് ലെക്സിക്കൺ എന്ന പുഷ്പപുസ്തകത്തിൽ സ്വന്തം ഭാഷയിൽ പ്രത്യക്ഷപ്പെട്ടു. 1860 കളിൽ ഇത് അച്ചടിയിൽ തുടർന്നു. എഡിറ്റർ, നോവലിസ്റ്റ്, കവി, നാടകകൃത്ത് എന്നിവയായ ലൂസി ഹൂപ്പർ 1841 ൽ ആദ്യമായി പ്രസിദ്ധീകരിച്ച ദി ലേഡീസ് ബുക്ക് ഓഫ് ഫ്ലവേഴ്‌സ് ആന്റ് പൊയട്രീയിൽ അവരുടെ നിരവധി കവിതകൾ ഉൾപ്പെടുത്തിയിട്ടുണ്ട്. എഡ്ഗർ അലൻ പോയുടെ കവിയും സുഹൃത്തും ആയ ഫ്രാൻസെസ് സാർജന്റ് ഓസ്ഗൂഡ് 1841-ൽ ആദ്യമായി ദി പൊയട്രീ ഓഫ് ഫ്ളവേഴ്സ് ആന്റ് ഫ്ളവേഴ്സ് ഓഫ് പൊയട്രി പ്രസിദ്ധീകരിച്ചു. 1860 കളിൽ ഇത് അച്ചടിയിൽ തുടർന്നു. ഓസ്ഗൂഡ് 1847-ൽ ഒരു പ്രത്യേക സമ്മാന പുസ്തകം ദി ഫ്ലോറൽ ഓഫറിംഗ് എഡിറ്റ് ചെയ്തു. നിരവധി പുഷ്പ പുസ്തകങ്ങളുടെ രചയിതാവായ സാറാ കാർട്ടർ എഡ്ഗാർട്ടൻ മായോ 1839 മുതൽ 1842 വരെ ബോസ്റ്റണിലെ യൂണിവേഴ്സലിസ്റ്റ് പ്രതിമാസ ദി ലേഡീസ് റിപോസിറ്ററിയുടെ അസോസിയേറ്റ് എഡിറ്ററായിരുന്നു. അവരുടെ പുസ്തകം ദി ഫ്ലവർ വാസ് 1844-ൽ പ്രസിദ്ധീകരിച്ചു. 1844-ൽ ഫേബിൾസ് ഓഫ് ഫ്ലോറ, 1846-ൽ ഫ്ലോറൽ ഫോർച്യൂൺ ടെല്ലർ എന്നീ പുസ്തകങ്ങൾ അവർ എഡിറ്റ് ചെയ്തു. 1847 മുതൽ 1851 വരെ യൂണിയൻ മാഗസിൻ ഓഫ് ലിറ്ററേച്ചർ ആന്റ് ആർട്ടിന്റെ എഡിറ്റർ കരോലിൻ മട്ടിൽഡ കിർക്ക്‌ലാന്റ് ആയിരിക്കാം സി എം കിർക്ക്‌ലാന്റ്. 1847 മുതൽ 1852 വരെ യൂണിറ്റേറിയൻ വാരികയായ ക്രിസ്റ്റ്യൻ ഇൻക്വയറിന്റെ എഡിറ്ററുമാണ് സി.എം. കിർക്ക്‌ലാന്റ്. 1848-ൽ ആദ്യമായി പ്രസിദ്ധീകരിച്ച കിർക്ക്‌ലാൻഡ്സ് പൊയട്രീ ഓഫ് ഫ്ളവേഴ്സ് കുറഞ്ഞത് 1886 വരെ അച്ചടിയിൽ തുടർന്നു. കൂടുതൽ സമഗ്രമായ പുസ്തകങ്ങളിലൊന്നായ അതിന്റെ 522 പേജുകളിൽ വിപുലമായ നിഘണ്ടുവും ധാരാളം പുഷ്പകവിതകളും അടങ്ങിയിരിക്കുന്നു.
അർത്ഥങ്ങൾ
പാശ്ചാത്യ സംസ്കാരത്തിലെ നിർദ്ദിഷ്ട പുഷ്പങ്ങൾക്ക് നൽകിയിട്ടുള്ള പ്രാധാന്യം വ്യത്യാസപ്പെട്ടിരിക്കുന്നു - മിക്കവാറും എല്ലാ പൂക്കൾക്കും ഒന്നിലധികം അസോസിയേഷനുകൾ ഉണ്ടായിരുന്നു, നൂറുകണക്കിന് പുഷ്പ നിഘണ്ടുക്കളിൽ പട്ടികപ്പെടുത്തിയിട്ടുണ്ട് - എന്നാൽ സാധാരണ പൂക്കൾക്ക് അർത്ഥത്തിന്റെ സമവായം ഉയർന്നുവന്നിട്ടുണ്ട്. മിക്കപ്പോഴും, നിർവചനങ്ങൾ സസ്യത്തിന്റെ രൂപത്തിൽ നിന്നോ സ്വഭാവത്തിൽ നിന്നോ ഉണ്ടാകുന്നു. ഉദാഹരണത്തിന്, മൈമോസ അഥവാ സെൻസിറ്റീവ് പ്ലാന്റ് പവിത്രതയെ പ്രതിനിധീകരിക്കുന്നു. കാരണം, മൈമോസയുടെ ഇലകൾ രാത്രിയിൽ അല്ലെങ്കിൽ സ്പർശിക്കുമ്പോഴോ അടയുന്നു. അതുപോലെ, കടുത്തചുവന്ന റോസയും അതിന്റെ മുള്ളുകളും ക്രിസ്തുവിന്റെ രക്തത്തെയും പ്രണയത്തിന്റെ തീവ്രതയെയും പ്രതീകപ്പെടുത്താൻ ഉപയോഗിച്ചു, അതേസമയം റോസിന്റെ അഞ്ച് ദളങ്ങൾ ക്രിസ്തുവിന്റെ അഞ്ച് ക്രൂശീകരണ മുറിവുകളെ ചിത്രീകരിക്കുന്നതായി കരുതപ്പെടുന്നു. പിങ്ക് റോസാപ്പൂവ് കുറഞ്ഞ വാത്സല്യത്തെ സൂചിപ്പിക്കുന്നു. വെളുത്ത റോസാപ്പൂക്കൾ നന്മയും പവിത്രതയും നിർദ്ദേശിക്കുന്നു. മഞ്ഞ റോസാപ്പൂക്കൾ സൗഹൃദത്തിനും ഭക്തിക്കും വേണ്ടി നിലകൊള്ളുന്നു. കറുത്ത റോസ് (യഥാർത്ഥത്തിൽ ചുവപ്പ്, പർപ്പിൾ, അല്ലെങ്കിൽ മെറൂൺ എന്നിവയുടെ ഇരുണ്ട നിഴൽ) മരണവും ഇരുണ്ട മാജിക്കുമായി ഒരു വലിയ ബന്ധമുണ്ട്.
"ഒരു സ്ത്രീ പൂക്കൾ ധരിക്കുന്ന സ്ഥലത്തെക്കുറിച്ചും കൃത്യമായി പറയേണ്ടതുണ്ട്. ഉദാഹരണത്തിന്, ഒരു കമിതാവ് സ്ത്രീക്ക് ഒരു ടസ്സി-മുസി (a.k.a. നോസ്ഗേ) കൊടുക്കുകയാണെങ്കിൽ. അവൾ അത് 'മാറിന്റെ പിളർപ്പിലേക്ക്' പിൻ ചെയ്താൽ, അത് അവനെ സംബന്ധിച്ചിടത്തോളം ഒരു മോശം വാർത്തയാണ്, കാരണം അത് സൗഹൃദത്തെ സൂചിപ്പിക്കുന്നു. പക്ഷേ അത് അവളുടെ ഹൃദയത്തിൽ പതിച്ചാൽ, 'അത് സ്നേഹത്തിന്റെ വ്യക്തമായ പ്രഖ്യാപനമായിരുന്നു'.
സാഹിത്യത്തിൽ
വില്യം ഷേക്സ്പിയർ, ജെയ്ൻ ഓസ്റ്റൺ, ഷാർലറ്റ്, എമിലി ബ്രോണ്ടെ, കുട്ടികളുടെ നോവലിസ്റ്റ് ഫ്രാൻസെസ് ഹോഡ്സൺ ബർനെറ്റ് എന്നിവരും അവരുടെ രചനകളിൽ പൂക്കളുടെ ഭാഷ ഉപയോഗിച്ചു. ഷേക്സ്പിയർ തന്റെ നാടകങ്ങളിലും സോണറ്റുകളിലും "പുഷ്പം" എന്ന വാക്ക് 100 ൽ കൂടുതൽ തവണ ഉപയോഗിച്ചു. ഹാം‌ലെറ്റിൽ, പാൻസി, റോസ്മേരി, പെരുംജീരകം, ലില്ലി, കൊളംബൈൻ, റൂ, ഡെയ്‌സി, വയലറ്റ് എന്നിവയുടെ പ്രതീകാത്മക അർത്ഥം ഒഫെലിയ പരാമർശിക്കുകയും വിശദീകരിക്കുകയും ചെയ്യുന്നു. ദി വിന്റർസ് ടേലിൽ പെർഡിറ്റ രാജകുമാരി തന്റെ സുഹൃത്തുക്കൾക്ക് വയലറ്റ്, ഡാഫോഡിൽസ്, പ്രിംറോസ് എന്നിവയിൽ മാലകൾ ഉണ്ടാക്കാൻ മോഹിക്കുന്നു. എ മിഡ്‌സമ്മർ നൈറ്റ്സ് ഡ്രീമിൽ, കാട്ടുപൂക്കളുടെ ഒരു രംഗത്തിനിടയിൽ ഒബറോൺ തന്റെ മെസഞ്ചർ പക്കിനോട് സംസാരിക്കുന്നു.
പോട്ടർമോറിന്റെ അഭിപ്രായത്തിൽ ജെ. കെ. റൗളിംഗിന്റെ 1997-ലെ നോവൽ ഹാരി പോട്ടർ ആൻഡ് ഫിലോസഫേഴ്സ് സ്റ്റോൺ എന്ന പുസ്തകത്തിൽ പ്രൊഫസർ സെവേറസ് സ്നേപ്പ് പൂക്കളുടെ ഭാഷ ഉപയോഗിച്ച് ഹാരിപോട്ടറിന്റെ അമ്മ ലില്ലി പോട്ടറുടെ മരണത്തിൽ ഖേദവും വിലാപവും പ്രകടിപ്പിക്കുന്നു.
ചക് പലഹ്‌നുക്കിന്റെ 1999-ലെ സർവൈവർ എന്ന നോവലിൽ വിക്ടോറിയൻ പുഷ്പ ഭാഷയെക്കുറിച്ചുള്ള ഒരു ചർച്ചയുണ്ട്.
സ്ത്രീത്വത്തിന്റെ പ്രതീകമായി പൂക്കൾ പലപ്പോഴും ഉപയോഗിക്കുന്നു. ജോൺ സ്റ്റെയ്ൻബെക്കിന്റെ ചെറുകഥ "ദി ക്രിസന്തെമംസ്" മഞ്ഞ പുഷ്പങ്ങളെ കേന്ദ്രീകരിക്കുന്നു. അവ പലപ്പോഴും ശുഭാപ്തിവിശ്വാസവും നഷ്ടപ്പെട്ട പ്രണയവുമായി ബന്ധപ്പെട്ടിരിക്കുന്നു. മുഖ്യകഥാപാത്രമായ എലിസ, തന്റെ പ്രിയപ്പെട്ട ക്രിസന്തമം നിലത്ത് എറിയുന്നത് കാണുമ്പോൾ, അവളുടെ ഹോബിയും സ്ത്രീത്വവും നശിച്ചതായി കാണുന്നു. സ്റ്റെയ്ൻബെക്കിന്റെ രചനയിലെ സാഹിത്യാസ്വാദനവും സ്ത്രീത്വവും നഷ്ടപ്പെടുന്ന തീമുകൾക്ക് ഇത് മതിയാകും.
ഇറ്റാലിയൻ എഴുത്തുകാരിയായ സബ്രീന ഗാട്ടി എഴുതിയ കാവ്യാത്മക സമാഹാരമായ വിവേരെ ഇ നോൺ വിവേറെ (2018) ൽ, നായികയായ ജൂലിയെ ലിലിയത്തിലും ഹൈഡ്രാഞ്ചിയിലും പൂക്കളുടെ ഭാഷ ഉപയോഗിച്ച് തിരിച്ചറിയുന്നു. 2019-ൽ അതേ എഴുത്തുകാരൻ Florigrafia. Il linguaggio dei fiori. എന്ന പേരിൽ ഒരു ലേഖനം സമർപ്പിക്കുന്നു.
കലയിൽ
ഇംഗ്ലണ്ടിലെ നിരവധി ആംഗ്ലിക്കൻ പള്ളികളിൽ |പരിശുദ്ധമായ യേശുവിൻറെ ക്രൂശിതരൂപം, ശിൽപം, അല്ലെങ്കിൽ ഗ്ലാസ് ജാലകങ്ങൾ എന്നിവയുണ്ട്. ഒരു ഉദാഹരണം യുകെയിലെ ഇംഗ്ലണ്ടിലെ സഫോക്കിലെ ലോംഗ് മെൽഫോർഡിലെ ക്ലോപ്റ്റൺ ചാൻട്രി ചാപ്പൽ ചർച്ചിലെ ഒരു ജാലകം.
പത്തൊൻപതാം നൂറ്റാണ്ടിലെ ചിത്രകാരന്മാരുടെയും കവികളുടെയും ഒരു കൂട്ടായ്മയായ വിക്ടോറിയൻ പ്രീ-റാഫലൈറ്റുകൾ, മധ്യകാലഘട്ടത്തിന്റെ ശുദ്ധമായ കലയെ പുനരുജ്ജീവിപ്പിക്കാൻ ലക്ഷ്യമിട്ട്, സൗന്ദര്യത്തെക്കുറിച്ചുള്ള ക്ലാസിക് ആശയങ്ങൾ പ്രണയപരമായി പകർത്തി. ഈ കലാകാരന്മാർ സ്ത്രീകളുടെ ആദർശപരമായ ചിത്രീകരണം, പ്രകൃതിക്കും ധാർമ്മികതയ്ക്കും പ്രാധാന്യം, സാഹിത്യത്തിന്റെയും പുരാണത്തിന്റെയും ഉപയോഗം എന്നിവയ്ക്ക് പേരുകേട്ടതാണ്. പ്രതീകാത്മകത നിറഞ്ഞ പൂക്കൾ അവരുടെ മിക്ക ചിത്രങ്ങളിലും പ്രധാനമാണ്. പ്രീ-റാഫെലൈറ്റ് സാഹോദര്യത്തിന്റെ സ്ഥാപകനായ ജോൺ എവററ്റ് മില്ലൈസ് പ്രകൃതിദത്ത ഘടകങ്ങൾ നിറഞ്ഞതും ഫ്ലോറിയോഗ്രാഫിയിൽ സമ്പന്നവുമായ ചിത്രങ്ങൾ സൃഷ്ടിക്കാൻ എണ്ണച്ചായങ്ങൾ ഉപയോഗിച്ചു. അദ്ദേഹത്തിന്റെ പെയിന്റിംഗ് ഒഫെലിയ (1852), ഷേക്സ്പിയറുടെ മുങ്ങിമരിച്ച സ്റ്റാർഗേസറിനെ പുഷ്പങ്ങൾക്കിടയിൽ പൊങ്ങിക്കിടക്കുന്നതായി ചിത്രീകരിക്കുന്നു. എഡ്വേർഡിയൻ ആർട്ടിസ്റ്റ് ജോൺ സിംഗർ സാർജന്റ് ഇംഗ്ലീഷ് ഗ്രാമപ്രദേശങ്ങളിൽ ഔട്ട്‌ഡോർ പെയിന്റിംഗ് ചെയ്യാൻ ധാരാളം സമയം ചെലവഴിച്ചു. അതിൽ പതിവായി പുഷ്പ പ്രതീകാത്മകത ഉപയോഗിച്ചു. സാർജന്റിന്റെ ആദ്യത്തെ വലിയ വിജയം 1887-ൽ വന്നു. കാർനേഷൻ, ലില്ലി, ലില്ലി, റോസ്, എന്ന ചിത്രത്തിൽ ഒരു ഇംഗ്ലീഷ് പൂന്തോട്ടത്തിൽ വിളക്കുകൾ കത്തിക്കുന്ന രണ്ട് പെൺകുട്ടികളെ ചിത്രീകരിച്ചിരിക്കുന്നു.
സമകാലിക ആർട്ടിസ്റ്റ് വിറ്റ്നി ലിൻ സാൻ ഡീഗോ ഇന്റർനാഷണൽ എയർപോർട്ടിനായി ഒരു സൈറ്റ് നിർദ്ദിഷ്ട പ്രോജക്റ്റ് സൃഷ്ടിച്ചു. ഇതിൽ ഫ്ലോറിയോഗ്രഫി ഉപയോഗിച്ചുകൊണ്ട് നിയന്ത്രിതമോ ഉച്ചത്തിൽ സംസാരിക്കാൻ ബുദ്ധിമുട്ടുള്ളതോ ആയ സന്ദേശങ്ങൾ ആശയവിനിമയം നടത്താനുള്ള പുഷ്പങ്ങളുടെ കഴിവ് ഉപയോഗപ്പെടുത്തി. സാൻ ഫ്രാൻസിസ്കോ ആർട്സ് കമ്മീഷൻ ഗാലറിക്ക് പുഷ്പ പ്രതീകാത്മകത ഉപയോഗിച്ചുകൊണ്ട് ലിൻ മുമ്പ് മെമ്മോറിയൽ ബൂകേറ്റ് എന്ന ചിത്രം സൃഷ്ടിച്ചു. ഡച്ച് സുവർണ്ണകാല സ്റ്റിൽ-ലൈഫ് പെയിന്റിംഗിനെ അടിസ്ഥാനമാക്കി, ഈ ക്രമീകരണത്തിലെ പുഷ്പങ്ങൾ യുഎസ് സൈനിക പ്രവർത്തനങ്ങളുടെയും സംഘട്ടനങ്ങളുടെയും നിർദിഷ്ട രാജ്യങ്ങളെ പ്രതിനിധീകരിക്കുന്നു.
അവലംബം
Scans of 19th-century books on the language of flowers:
കേരള മ്യൂസിയം
കേരള മ്യൂസിയം (മ്യൂസിയം ഓഫ് കേരള ഹിസ്റ്ററി എന്നും അറിയപ്പെടുന്നു) എറണാകുളം ജില്ലയിലെ ഇടപ്പള്ളി യിലുള്ള ഏറ്റവും പഴയ ചരിത്ര മ്യൂസിയങ്ങളിലൊന്നാണിത്. 1986 ൽ ആർ. മാധവൻനായരാണ് (1914-1996) ഈ മ്യൂസിയം സ്ഥാപിച്ചത്. മാധവൻ നായർ ഫൌണ്ടേഷൻ എന്ന ചാരിറ്റബിൾ ട്രസ്റ്റ് ആണ് ഇത് നടത്തിക്കൊണ്ടുപോകുന്നത്.
കേരള മ്യൂസിയത്തിൽ മൂന്ന് ഗാലറികളുണ്ട്: മ്യൂസിയം ഓഫ് കേരള ഹിസ്റ്ററി, പാവ മ്യൂസിയം, ഗാലറി ഓഫ് മോഡേൺ ആർട്ട്.
കേരള ചരിത്രത്തിന്റെ മ്യൂസിയം
ഇടത്ത്‌|ലഘുചിത്രം| കേരള ചരിത്രത്തിന്റെ മ്യൂസിയം കേരള മ്യൂസിയത്തിലെ ഏറ്റവും പഴക്കം ചെന്ന ഗാലറികളിലൊന്നാണ് മ്യൂസിയം ഓഫ് കേരള ഹിസ്റ്ററി. കേരളത്തിന്റെ ചരിത്രത്തിലെ പ്രധാന വ്യക്തികളെയും സംഭവങ്ങളെയും 36 വ്യത്യസ്ത സീനുകളിലായി ഇവിടെ ക്രമീകരിച്ചിരിക്കുന്നു. ഗാലറി സന്ദർശിക്കുന്ന എല്ലാ സന്ദർശകർക്കും അനുഭവേദ്യമാകുന്ന ഇംഗ്ലീഷിലും മലയാളത്തിലുമുള്ള വ്യാഖ്യാനങ്ങളുള്ള ഒരു ലൈറ്റ് ആന്റ് സൗണ്ട് ഷോ ഇവിടെ സജ്ജീകരിച്ചിരക്കുന്നു. ഗ്യാലറിയിൽ ഉൾപ്പെടുത്തിയിട്ടുള്ള ശ്രദ്ധേയമായ പ്രധാന വ്യക്തികൾ അയ്യ അന്തിരൻ ഓഫ് പൊതിയിൽ മല, സെങ്ങുട്ടുവനും ഇളങ്കോ വെണ്മണിയും, സെന്റ് തോമസ്, ആര്യൻ കുടിയേറ്റം, നന്നൻ ഓഫ് ഏഴിമല, കുലശേഖര ആൾവാർ, ചേരമാൻ പെരുമാൾ നായനാർ, ശങ്കരാചാര്യനും ശിഷ്യന്മാരും എന്നിവയാണ്. തിരുവനന്തപുരത്തുള്ള ശില്പിയായ കരമന രാജഗോപാൽ ആണ് ഈ ഗാലറിയിൽ ഉള്ള എല്ലാ ശിൽപങ്ങളും സൃഷ്ടിച്ചത്. പ്രശസ്ത ചരിത്രകാരനായ എ. ശ്രീധരമേനോൻ ഈ വിഷയത്തിൽ വിദഗ്ദ്ധോപദേശം നൽകി.
ഈ ഗാലറിക്ക് പുറത്ത്, പരശുരാമന്റെ പ്രതിമ സ്ഥാപിച്ചിട്ടുണ്ട്. സമുദ്രത്തിൽ നിന്നും കേരളത്തെ ഉയർത്തിക്കൊണ്ടുവന്നുവെന്ന ഐതിഹ്യത്തിൽ പരാമർശിക്കുന്ന മുനിയാണ് പരശുരാമൻ.
മോഡേൺ ആർട്ട് ഗ്യാലറി
ലഘുചിത്രം| മോഡേൺ ആർട്ട് ഗ്യാലറി രാജാ രവിവർമ്മ, എംഎഫ് ഹുസൈൻ, എഫ്.എൻ. സൗസ, ജമിനി റോയ്, ബെനോഡ് ബെഹരി മുഖർജി, റാംകിങ്കർ ബൈജ്, രാംകുമാർ, കെ.ജി. സുബ്രഹ്മണ്യൻ എന്നിവരുടെ 230 ലധികം ആർട്ട് വർക്കുകളാണ് മോഡേൺ ആർട്ട് ഗാലറിയിൽ ഉൾപ്പെടുന്നത്. മാധവൻ നായരും അദ്ദേഹത്തിന്റെ സംഘവും നാലു വർഷക്കാലം നടത്തിയ പ്രയത്നത്തിനൊടുവിലാണ് ഈ ഗാലറികൾ നിർമ്മിച്ചത്. കലാകാരന്മാർ, ആർട്ട് കളക്ടർമാർ, ഗാലറികൾ എന്നിവയിൽ നിന്ന് ആർട്ട് വർക്കുകൾ വാങ്ങുകയും ചിലവ കലാകാരൻമാർ സംഭാവന നൽകുകയും ചെയ്തതാണ്. 1993 ൽ അന്നത്തെ കേരള മുഖ്യമന്ത്രിയായിരുന്ന കെ. കരുണാകരൻ ആണ് ഈ മ്യൂസിയത്തിന്റെ ഉദ്ഘാടനം നിർവഹിച്ചത്.
കേരള മ്യൂസിയത്തിലെ മോഡേൺ ആർട്ട് ശേഖരം ഇത്തരത്തിലുള്ള ആദ്യത്തെ ശേഖരമാണ്.
പാവ മ്യൂസിയം
പാവ മ്യൂസിയത്തിൽ 150 തരത്തിലുള്ള പാവകൾ ഉണ്ട്. ഇന്ത്യയിലെ വിവിധ സാംസ്കാരിക ശൈലിയിലുള്ള നൃത്തരൂപങ്ങൾ ഇവയിൽ ചിത്രീകരിച്ചിട്ടുണ്ട്.
അവലംബങ്ങൾ
<references group="" responsive=""> വർഗ്ഗം:ഇന്ത്യയിലെ ആർട്ട് ഗാലറികൾ വർഗ്ഗം:Coordinates on Wikidata വർഗ്ഗം:Pages with unreviewed translations വർഗ്ഗം:കേരളത്തിലെ മ്യൂസിയങ്ങൾ
നോറോവൈറസ്
മലിനമായ പ്രതലങ്ങൾ അണുവിമുക്തമാക്കുന്നതും ശരിയായി കൈ കഴുകുന്നതും രോഗ പ്രതിരോധത്തിൽ ഉൾപ്പെടുന്നു. ആൽക്കഹോൾ അടിസ്ഥാനമാക്കിയുള്ള ഹാൻഡ് സാനിറ്റൈസറുകൾ നൊറോവൈറസിനെതിരെ ഫലപ്രദമല്ല, നോറോവൈറസ് പുറന്തോടില്ലാത്ത (നോൺ-എൻവലപ്പ്ഡ് ) വൈറസ് ആണ് എന്നതാണ് ഇതിന് കാരണം. നോറോവൈറസിന് വാക്സിനോ പ്രത്യേക ചികിത്സയോ ഇല്ല. മതിയായ അളവിൽ പാനീയങ്ങൾ കുടിക്കുകയോ അല്ലെങ്കിൽ ഇൻട്രാവീനസ് വഴി നൽകുകയോ ആവാം. ഇവ രണ്ടും രോഗം  നിയന്ത്രിക്കാൻ (ഡിസീസ് മാനേജ്മെന്റ്)  സഹായകമാകുന്നു. ഓറൽ റീഹൈഡ്രേഷൻ സൊല്യൂഷനുകൾ ആണ് കൂടുതലും ശുപാർശ ചെയ്യുന്നതെങ്കിലും  കഫീനോ മദ്യമോ ഇല്ലാത്ത മറ്റ് പാനീയങ്ങളും സഹായിക്കും.
അടയാളങ്ങളും ലക്ഷണങ്ങളും
ഓക്കാനം, ഛർദ്ദി, വയറിളക്കം, വയറുവേദന, ചില സന്ദർഭങ്ങളിൽ രുചി നഷ്ടപ്പെടൽ എന്നിവയാണ് നോറോവൈറസ് അണുബാധയുടെ ലക്ഷണങ്ങൾ. നോറോവൈറസുമായി സമ്പർക്കം പുലർത്തി 12 മുതൽ 48 മണിക്കൂർ കഴിഞ്ഞ് ഒരു വ്യക്തിക്ക് സാധാരണയായി ഗ്യാസ്ട്രോഎൻറൈറ്റിസ് ലക്ഷണങ്ങൾ ഉണ്ടാകുന്നു. പൊതുവായ അലസത, ബലഹീനത, പേശി വേദന, തലവേദന, കുറഞ്ഞ തോതിൽ പനി എന്നിവയും ഉണ്ടാകാം. രോഗം സാധാരണയായി സ്വയം ഭേദമാകുന്നു, അപൂർവ്വമായേമൂർച്ഛികാകറുള്ളു. നോറോവൈറസ് പൊതുവെ  അപകടകരമല്ല, ഇത് ബാധിച്ച മിക്കവരും രണ്ടോ മൂന്നോ ദിവസത്തിനുള്ളിൽ പൂർണ്ണമായി സുഖം പ്രാപിക്കുന്നു.
പൊതുവെ പ്രതിരോധശക്തി കുറഞ്ഞവരിലോ  (കോമൺ വേരിയബിൾ ഇമ്മ്യൂണോ ഡിഫിഷ്യൻസി ഉള്ളവർ)  അവയവം മാറ്റിവയ്ക്കലിനു ശേഷം രോഗപ്രതിരോധ സംവിധാനം നിയന്ത്രിക്കപ്പെട്ടവരിലോ  നോറോവൈറസിന് ദീർഘകാല അണുബാധ ഉണ്ടാക്കാൻ കഴിയും. ഈ അണുബാധകൾ ലക്ഷണങ്ങളോടെയോ അല്ലാതെയോ ആകാം. ഗുരുതരമായ കേസുകളിൽ, സ്ഥിരമായ അണുബാധ നോറോവൈറസ് അസോസിയേറ്റഡ് എന്ററോപ്പതി, ഇന്റെസ്റ്റിനൽ വില്ലസ് അട്രോപ്പി, മാൽഅബ്സോർപ്ഷൻ എന്നീ സങ്കീർണ്ണതകൾക്ക് കാരണമായേക്കാം.
രോഗ പകർച്ച
നോറോവൈറസുകൾ നേരിട്ട് വ്യക്തിയിൽ നിന്ന് മറ്റൊരാളിലേക്ക് (62-84% വരെ) അല്ലെങ്കിൽ പരോക്ഷമായി മലിനമായ വെള്ളത്തിലൂടെയോ ഭക്ഷണത്തിലൂടെയോ പകരുന്നു. അവ അങ്ങേയറ്റം പകർച്ചയുള്ളതാണ്, ഇരുപതിൽ താഴെയുള്ള വൈറസ് കണികകൾ പോലും അണുബാധയ്ക്ക് കാരണമാകും (ചില ഗവേഷണങ്ങൾ സൂചിപ്പിക്കുന്നത് അഞ്ചെണ്ണം മതിയെന്നാണ്). രോഗം ബാധിച്ചവർ ഛർദ്ദിക്കുമ്പോൾ അണുക്കൾ വായുവിലൂടെ പകരാം. രോഗലക്ഷണങ്ങൾ ശമിച്ചതിന് ശേഷവും ശരീരത്തിൽ നിന്ന്  വൈറസ് കൊഴിയൽ  (വൈറൽ ഷെഡിങ്) തുടരുന്നു, അണുബാധയ്ക്ക് ആഴ്ചകൾക്ക് ശേഷവും ഇത്  കണ്ടെത്താനാകും.
ഛർദ്ദി, അണുബാധയെ വായുവിലൂടെ പകരാൻ അനുവദിക്കുന്നു. ഒരു സംഭവത്തിൽ, ഛർദ്ദിച്ച ഒരാൾ ഒരു റെസ്റ്റോറന്റിലുടനീളം അണുബാധ പടർത്തി. വിശദീകരിക്കാനാകാത്ത ഭക്ഷ്യവിഷബാധയുടെ ഉറവിടം ഛർദ്ദിയിൽ നിന്നായേക്കാമെന്ന് സൂചിപ്പിക്കുന്നു. 1998 ഡിസംബറിൽ 126 പേർ ആറു മേശകളിലായി ഭക്ഷണം കഴിക്കുകയായിരുന്നു; ഒരു സ്ത്രീ തറയിൽ ഛർദ്ദിച്ചു. ജീവനക്കാർ വേഗം വൃത്തിയാക്കി, ആളുകൾ ഭക്ഷണം കഴിക്കുന്നത് തുടർന്നു. മൂന്നു ദിവസം കഴിഞ്ഞ് മറ്റുള്ളവർക്ക് അസുഖം വന്നു തുടങ്ങി; 52 പേർക്ക് പനിയും ഛർദ്ദിയും മുതൽ ഛർദ്ദിയും വയറിളക്കവും വരെയുള്ള രോഗലക്ഷണങ്ങൾ റിപ്പോർട്ട് ചെയ്തു. കാരണം പെട്ടെന്ന് തിരിച്ചറിഞ്ഞില്ല. രോഗിയായ സ്ത്രീയുടെ അതേ ടേബിളിൽ ഇരുന്ന 90% ആളുകളും പിന്നീട് രോഗിയായതായി ഗവേഷകർ റിപ്പോർട്ട് ചെയ്തു. മറ്റ് ടേബിളുകളിലുള്ള ആളുകളുടെ അണുബാധയുടെ അപകടസാധ്യതയും രോഗിയായ സ്ത്രീയുമായി അവർ എത്രമാത്രം അടുത്തിരുന്നു എന്നതും തമ്മിൽ നേരിട്ട് ബന്ധമുണ്ടായിരുന്നു. തൊട്ടടുത്തുള്ള മേശയിലിരുന്ന് ഭക്ഷണം കഴിക്കുന്നവരിൽ 70% പേർക്കും അസുഖം ബാധിച്ചു; റെസ്റ്റോറന്റിന്റെ മറുവശത്തുള്ള ഒരു മേശയിൽ, അണുബാധ നിരക്ക് 25% ആയിരുന്നു. നോർവാക്ക് പോലുള്ള വൈറസാണ് (നോറോവൈറസ്) പൊട്ടിത്തെറിക്ക് കാരണം. ഛർദ്ദി വഴി പകരുന്ന മറ്റ് കേസുകൾ പിന്നീട് തിരിച്ചറിഞ്ഞു.
നെതർലാൻഡിലെ ഒരു അന്താരാഷ്ട്ര സ്കൗട്ട് ജംബോറിയിൽ രോഗം പൊട്ടിപ്പുറപ്പെട്ടപ്പോൾ, വർദ്ധിച്ച ശുചിത്വ നടപടികൾ നടപ്പിലാക്കുന്നതിന് മുമ്പ് ഗ്യാസ്ട്രോഎൻറൈറ്റിസ് ഉള്ള ഓരോ വ്യക്തിയും ശരാശരി 14 പേർക്ക് രോഗം നൽകിയതായും, ഈ നടപടികൾ നടപ്പിലാക്കിയതിന് ശേഷവും, രോഗിയായ ഒരാൾക്ക് ശരാശരി 2.1 പേർക്ക് രോഗം പകർത്തിയതായും കണ്ടെത്തി. ന്യൂയോർക്ക് സ്റ്റേറ്റിലെ 11 രോഗപ്പകർച്ചകളെക്കുറിച്ചുള്ള ഒരു യുഎസ് സെന്റർസ് ഫോർ ഡിസീസ് കൺട്രോൾ ആൻഡ് പ്രിവൻഷൻ (സിഡിസി) നടത്തിയ പഠനത്തിൽ, രോഗം പൊട്ടിപ്പുറപ്പെട്ട ഏഴ് അവസരങ്ങൾ ഒരു വ്യക്തിയിൽ നിന്ന് മറ്റൊരാളിലേക്ക് ആണെന്നും, രണ്ടെണ്ണം ഭക്ഷണത്തിലൂടെയും, ഒന്നിൽ ജലത്തിലൂടെയും, ഒന്ന് അജ്ഞാതമായും പകർന്നതായി സംശയിക്കുന്നു. മുനിസിപ്പൽ സപ്ലൈസ്, കിണറുകൾ, വിനോദ തടാകങ്ങൾ, നീന്തൽക്കുളങ്ങൾ, ഐസ് മെഷീനുകൾ എന്നിവയിൽ നിന്നുള്ള വെള്ളം ജലത്തിലൂടെ പകരുന്ന പകർച്ചവ്യാധികളുടെ ഉറവിടങ്ങളിൽ ഉൾപ്പെട്ടേക്കാം.
കക്കയിറച്ചി, സാലഡ് ചേരുവകൾ എന്നിവയാണ് നോറോവൈറസ് പൊട്ടിപ്പുറപ്പെടുന്നതിൽ ഏറ്റവും കൂടുതൽ ഉൾപ്പെടുന്ന ഭക്ഷണങ്ങൾ. വേണ്ടത്ര ചൂടാക്കാത്ത ഷെൽഫിഷ് - 75 °C (167 °F)-ന് താഴെ-- നോറോവൈറസ് അണുബാധയ്ക്കുള്ള ഉയർന്ന അപകടസാധ്യത ഉണ്ടാക്കുന്നു. ഷെൽഫിഷ് ഒഴികെയുള്ള ഭക്ഷണങ്ങൾ രോഗബാധിതരായ ആളുകൾ ഭക്ഷണം കൈകാര്യം ചെയ്യുന്നതിലൂടെ മലിനമായേക്കാം. രോഗബാധിതനായ ഒരാൾ കൈകാര്യം ചെയ്ത ഭക്ഷണത്തിൽ നിന്നാണ് നിരവധി നോറോവൈറസ് ബാധകൾ പൊട്ടിപ്പുറപ്പെടുന്നത്.
2017 മാർച്ചിനും ഓഗസ്റ്റിനുമിടയിൽ, കാനഡയിലെ ക്യൂബെക്കിൽ, 700-ലധികം ആളുകൾക്ക് അസുഖം ബാധിച്ചു. കാനഡയിലെ സിഎഫൈഎ ഫുഡ് കൺട്രോൾ ഏജൻസി നടത്തിയ അന്വേഷണമനുസരിച്ച്, ചൈനീസ് വിതരണക്കാരായ ഹാർബിൻ ഗവോതൈ ഫുഡ് കോ ലിമിറ്റഡ്-ൽ നിന്ന് ഇറക്കുമതി ചെയ്ത ഫ്രോസൺ റാസ്ബെറിയാണ് രോഗപ്പകർച്ചക്ക് കാരണം എന്ന് കണ്ടെത്തി, തുടർന്ന് കനേഡിയൻ അധികാരികൾ ഹാർബിൻ ഗവോതൈയിൽ നിന്ന് റാസ്ബെറി ഉൽപ്പന്നങ്ങൾ തിരിച്ചുവിളിച്ചു.
വർഗ്ഗീകരണം
നൊറോവൈറസുകൾ (NoV) കാലിസിവിരിഡേ കുടുംബത്തിൽ പെടുന്ന, സിംഗിൾ-സ്ട്രാൻഡഡ് പോസിറ്റീവ് സെൻസ് ആർഎൻഎ, നോൺ- എൻവലപ്പ്ഡ് വൈറസുകളുടെ ഗ്രൂപ്പാണ്. ഇന്റർനാഷണൽ കമ്മിറ്റി ഓൺ ടാക്സോണമി ഓഫ് വൈറസസ് പ്രകാരം, നോറോവൈറസ് ജനുസ്സിൽ ഒരു സ്പീഷീസ് ഉണ്ട്, അതിനെ നോർവാക്ക് വൈറസ് എന്ന് വിളിക്കുന്നു.